ՆԱԽԱԳԻԾ

Հավելված

Հաստատված է ՀՀ քաղաքաշինության կոմիտեի նախագահի

2022 թվականի \_\_\_\_\_\_\_\_\_\_\_\_\_\_ - ի N \_\_\_\_\_\_\_ - Ն հրամանով

**ՀՀՇՆ 21-02-2022 « ՊԱՀԵՍՏՆԵՐ ՆԱՎԹԻ ԵՎ ՆԱՎԹԱՄԹԵՐՔԻ.ՆԱԽԱԳԾՄԱՆ ՆՈՐՄԵՐ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՆԱՐԱՐԱԿԱՆ ՆՈՐՄԵՐ**

ՆԱԽԱԲԱՆ

1. **Մշակվել է** ԳՐԻՄԱՆ ՍՊԸ-ի կողմից։

2. **Առաջադրվել է** ՀՀ Քաղաքաշինության կոմիտեի կողմից։

3. **Հաստատվել և գործողության մեջ է դրվել** ՀՀ Քաղաքաշինության կոմիտեի կողմից, հրաման N \_\_\_\_\_ . \_\_\_\_.\_\_\_\_.20\_ թ.։

4. **Գրանցվել է** ՀՀ Քաղաքաշինության կոմիտեի կողմից, պետական գրանցման համարը \_\_\_\_ . \_\_\_\_.\_\_\_\_\_.20\_ թ.։

5. **Փոխարեն** ՍՆիՊ II-106-79 «Պահեստներ Նավթի և նավթամթերքի. Հակահրդեհային նորմեր»:

Աշխատանքների իրականացման ընթացքում ԳՐԻՄԱՆ ՍՊԸ-ն համագործակցել է այս բնագավառում ՌԴ առաջատար ընկերությունների հետ: Դրանք են.

* ՊՈԺՆԵՖՏԵՔԻՄ ընկերությունների խումբը, Սանկտ-Պետերբուրգ, (փրփրային հրդեհաշիջում)․ մշակել են փրփրաշիջման կազմակերպման ժամանակակից մոտեցումներն ու նկ. 1-4 -ում ներկայացված օրինակները,
* ԱՐՏՍՈԿ ՍՊԸ-ն, Մոսկվա, (գազային հրդեհաշիջում)․ մշակել են ածխաթթվի երկօքսիդով իզոթերմիկ մոդուլի կիրառմամբ նավթամբարների հրդեհաշիջման կայանքների հիմնական հարաչափերի հաշվարկի մեթոդա­բա­նու­թյունը և հաշվարկային բանաձևերը:

ԲՈՎԱՆԴԱԿՈւԹՅՈւՆ

1. Կիրառման ոլորտը

2. Նորմատիվ հղումներ

3. Տերմիններ և սահմանումներ

4. Հապավումներ

5. Ընդհանուր դրույթներ

6. Գլխավոր հատակագծեր

7. Նավթամբարների համակազմեր

8. Նավթամթերքների ծախսային պահեստներ

9. Տարայում պահվող նավթամթերքների պահեստներ. Լցման և լցաբաշխման

տեղամասեր

10. Լցաթափման ուղեհարթակներ

11. Մթերամուղ պոմպակայաններ

12. Էլ.մատակարարում և կապ

13. Անվտանգության համակարգեր

13.1. Հրդեհի ազդանշանման և տեղեկացման համակարգերին ներկա­յաց­վող պահանջները

13.2. Հրդեհաշիջման և ջրով հովացման համակարգերին ներկայացվող պահանջները

13.3. Տեսահսկման համակարգին ներկայացվող պահանջները

Հավելված 1. Նավթամբարների փրփրաշիջման կայանքների հիմնական հարաչափերի

հաշվարկը և պահանջները

Հավելված 2. Ածխաթթվի երկօքսիդով իզոթերմիկ մոդուլի կիրառմամբ նավթամբար­ների հրդեհաշիջման կայանքների հիմնական հարաչափերի հաշվարկը և պահանջները

1. ԿԻՐԱՌՄԱՆ ՈԼՈՐՏԸ
2. Սույն նորմերը տարածվում են նոր կառուցվող, վերակառուցվող և տեխնիկապես վերասարքավորվող նավթի և նավթամթերքի (այսուհետ՝ նավթամթերք) պահեստ­ների վրա և սահմանում են դրանց նկատմամբ հրդեհային անվտան­գու­թյան հիմնական պահանջները:
3. Սույն նորմերի հետ համատեղ պետք է դիտարկել հրդեհային անվտանգության պահանջներին վերաբերող (հարակից) գործող շինարարական նորմերի պահանջ­ները և հակասության դեպքում ղեկավարվել ավելի խիստ պահանջներով։
4. Սույն Շինարարական նորմերը չեն տարածվում հետևյալ օբյեկտների նախա­գծային աշխատանքների վրա`

1) ոչ քաղաքացիական նշանակության նավթամթերքի պահեստներ

2) հեղուկացված ածխաջրածնային գազերի պահեստներ,

3) պահեստներ նավթամթերքների, որոնց հագեցած գոլորշիների ճնշումը 20°С դեպքում ավել է 93.1 կՊա-ից (700 մմ սնդիկի սյան),

4) սինթետիկ յուղի փոխարինիչների պահեստներ,

5) բևեռացվող հեղուկների պահեստներ,

6) ստորգետնյա նավթամթերքի պահեստներ, որոնք կառուցվում են գեո­տեխ­նո­լո­գիա­կան և լեռնային մեթոդներով, ամբարվող նյութերի համար անանցանելի լեռնային զանգվածներում,

7) տեխնոլոգիական սարքավորանքների լրակազմում գտնվող կամ որպես առանձին տեխնոլոգիական սարք օգտագործվող նավթամթերքների տարաներ,

8) ավտոլիցքավորման կայաններ, որոնք չեն համարվում նավթամթերքի պահեստ­ների լցաթափման ուղեհարթակներ:

2. ՆՈՐՄԱՏԻՎԱՅԻՆ ՀՂՈւՄՆԵՐ

1. Սույն նորմերում վկայակոչված են հետևյալ նորմատիվ փաստաթղթերը.

ՀՀՇՆ II-8.04.02-2005 «Շենքերի և շինությունների հրդեհային ավտոմատիկա»

ՀՀՇՆ III-9.02-02-03 «Արդյունաբերական կազմակերպությունների գլխավոր

հատակագծեր»

ՀՀՇՆ IV-10.01.01-2006 «Շենքերի և կառույցների հիմնատակեր»

ՀՀՇՆ 20.04-2020 «Երկրաշարժադիմացկուն շինարարություն. Նախագծման նորմեր»

ՀՀՇՆ 21-01-2014 «Շենքերի և շինությունների հրդեհային անվտանգություն»

ՀՀՇՆ 30-01-2014 «Քաղաքաշինություն. Քաղաքային և գյուղական բնակավայ-րերի

հատակագծում և կառուցապատում»

ՀՀՇՆ 40-01.01-2014 «Շենքերի ներքին ջրամատակարարում և ջրահեռացում»

ՀՀՇՆ 53-01-2020 «Պողպատե կոնստրուկցիաներ»

ՀՍՏ ԳՕՍՏ Ռ 50588-2012 «Փրփրաբերներ հրդեհի մարման համար. Ընդհանուր տեխնի­կա­կան պահանջներ և փորձարկման մեթոդներ»

ՀՍՏ ԳՕՍՏ Ռ 51844-2009 «Հրշեջ տեխնիկա. Հրշեջ պահարաններ. Ընդհանուր տեխնի­կա­-

կան պահանջներ. Փորձարկման մեթոդներ»

ՀՍՏ ԳՕՍՏ Ռ 53279-2009 «Հրշեջ տեխնիկա. Միացման գլխիկներ հրդեհաշիջման. Ընդհանուր տեխնիկական պահանջներ. Փորձարկման մեթոդներ»

ՀՍՏ ԳՕՍՏ Ռ 53280.1-2010 «Հրդեհաշիջման կայանքներ ավտոմատ. Հրամարիչ նյութեր.

Մաս 1. Փրփրաբերներ վերևից մղվող, ջրում լուծվող այրվող հեղուկների հրդեհաշիջման համար. Ընդհանուր տեխնիկական պահանջներ և փորձարկման մեթոդներ»

ՀՍՏ ԳՕՍՏ Ռ 53280.2-2010 «Հրդեհաշիջման կայանքներ ավտոմատ. Հրամարիչ նյութեր.

Մաս 2. Փրփրաբերներ նավթի և նավթամթերքի ռեզերվուարներում ենթաշերտային հրդեհաշիջման համար. Ընդհանուր տեխնիկական պահանջներ և փորձարկման մեթոդներ»

ՀՍՏ ԳՕՍՏ Ռ 53280.3-2010 «Հրդեհաշիջման կայանքներ ավտոմատ. Հրամարիչ նյութեր.

Մաս 3. Հրդեհաշիջման նյութեր գազային. Փորձարկման մեթոդներ»

ՍՆԻՊ 2.02.02-85 «Հիդրոտեխնիկական կառուցվածքների հիմնատակեր»

ՍՆԻՊ 2.03.13-88 «Հատակներ»

ՍՆԻՊ 2.05.03-84 «Կամուրջներ և խողովակներ»

ՍՆԻՊ 2.05.06-85 «Մայրուղային խողովակաշարեր

ՍՆԻՊ 2.05.13-90 «Քաղաքների և այլ բնակավայրերի տարածքով անցնող նավթամթերամուղեր»

ԳՕՍՏ 15150-69 «Մեքենաներ, սարքեր և այլ տեխնիկական սարքվածքներ․ Տարբեր

կլիմայական շրջանների համար նախատեսում։ Կատեգորիաներ, շահագործման, պահման և տեղափոխման պայմաններ կլիմայի ազդեցության մասով»

ԳՕՍՏ 8050-85 «Ածխաթթվի երկօքսիդ գազային և հեղուկ. Տեխնիկական պայմաններ»

ԳՕՍՏ 17032-2010 «Հորիզոնական պողպատե պահոցներ նավթամթերքի համար.

Տեխնիկական պայմաններ»

ԳՕՍՏ 31385-2016 «Պողպատե ուղղաձիգ գլանաձև պահոցներ նավթի և նավթա­մթերքի

համար. Ընդհանուր տեխնիկական պայման­ներ»

ԳՕՍՏ 32960-2014 «Ավտոմոբիլային ճանապարհներ ընդհանուր կիրառության.

Նորմատիվային բեռնվածություն, բեռնվածության հաշվար­կային սխեմաներ»

ԳՕՍՏ Ռ 50969 -96 «Կայանքներ գազային հրդեհաշիջման, ինքնաշխատ․ Ընդհանուր

տեխնիկական պահանջներ․ Փորձարկման մեթոդներ»

ԳՕՍՏ Ռ 53290-2009 «Հրդեհային տեխնիկա. Փրփրաշիջման կայանքներ. Ցածր

պատի­կությամբ փրփրարտադրիչներ նավթամբարներում ենթա­շերտա­յին հրդեհաշիջման համար. Ընդհանուր տեխ­նի-կական պահանջներ. Փորձարկման մեթոդներ»

ՀՕ-176 ՀՀ օրենքը «Հրդեհային անվտանգության մասին», ընդունված 18 ապրիլի

2001թ.

ՀՕ-204 ՀՀ օրենքը «Տեխնիկական անվտանգության ապահովման պետական

կարգավորման մասին» ընդունված 24 հոկտեմբերի 2005թ.

ՀՀ Կառավարության 22 ապրիլի 2010թ. հ. 570-Ն որոշումը «Ընդհանուր օգտագործման երկաթուղիներից օբյեկտների, որոնց տարածքներում իրականացվում են վտանգավոր բեռների արտադրություն, բեռնում, փոխադրում ու բեռնա­թափում, և դրանց վրա տեղակայված շենքերի, շինությունների, կառույց­ների, ընդհանուր օգտագործման երկաթուղային գծերի և կապի գծերի, էլեկտրահաղորդման գծերի, նավթամուղների, գազամուղների և այլ վեր­գետնյա ու ստորգետնյա կառույցների հատման վայրերից նվա­զա­­­­գույն հեռավորությունը սահմանելու մասին»

ՀՀ Կառավարության 21 դեկտեմբերի 2006թ. 1943-Ն որոշումը «Էլեկտրա­­­տեղակայանքների սարքվածքին ներկայացվող ընդհանուր պահանջներ» տեխնիկական կանոնակարգը հաստատելու մասին»

ՀՀ ՏԿԱԻ նախարարի 18 հունիսի 2015թ. հ. 595-Ն հրամանը «Հրդեհային անվտանգության կանոնները հաստատելու և ՀՀ արտակարգ իրավիճակների նախարարի 2012թ. հուլիսի 26-ի N263-Ն հրամանը ուժը կորցրած ճանաչելու մասին»

3. ՏԵՐՄԻՆՆԵՐ ԵՎ ՍԱՀՄԱՆՈւՄՆԵՐ

1. Սույն նորմերում կիրառվում են հետևյալ տերմինները՝ համապատասխան սահմանումներով.
2. **Լցման տեղամաս** – Տակառներ նավթամթերքով լցնելու տեղամաս:
3. **Լուծույթ աշխատանքային** (փրփրաջրի) – փրփրարար հավելանյութի խիստ որոշակի (0.5%, 1%, 3% կամ 6%) ծավալային բաղադրությամբ փրփրաջուր, որից փրփրար¬տա¬դրիչներում ստացվող հրամարիչ փրփուրը ապահովում է երաշխավոր-ված հրդեհաշիջում (փրփրաջուր):

3) **Ծավալ նավթամբարի, անվանական** – ծավալի մոտարկված (կլորացված) մեծություն՝ ընդունված տարբեր կոնստրուկցիաների ամբարները նորմատիվա­տեխնիկական փաստաթղթերի պահանջների հետ նույնացնելու համար, հաշվարկ­ված ծավալային անվանացանկերով՝ ըստ պահեստային տարողությունների, ամբա­­րային համա­կազ­մերի դասավորությունների, ինչպես նաև հրդեհաշիջման միջոցների ու սարքա­վո­րում­ների որոշման նպատակով:

4) **Կայանք հրդեհաշիջման** - անշարժ տեխնիկական միջոցների ամբողջություն՝ հրամարիչ նյութերի արտանետման հաշվին հրդեհը մարելու համար:

5) **Կայանք հրդեհաշիջման, ինքնաշխատ** – հրդեհաշիջման կայանք, որը գործարկվում է ինքնաշխատ կերպով, երբ պաշտպանվող գոտում հսկվող հրդեհային գործոնը/ները գերազանցում են սահմանված շեմը:

6) **Կայանք նավթամբարի հովացման** – նավթամբարի տաքացած պատերի հովացման նպատակով ջրի մատուցումն ապահովող անշարժ տեղակայված տեխնիկական միջոցների համախումբ: Կազմված է նավթամբարի պատերի վերին գոտում տեղակայված ոռոգման հորիզոնական հատվածավոր օղակից (ջրցան սարքերով ոռոգման խաղովակաշարից), չոր կանգնակներից և ոռոգման հատ­վածավոր օղակը հակահրդեհային ջրմուղին միացնող հորիզոնական խողո­վակա­­շարից: Հրդեհի դեպքում, կախված խմբում նավթամբարի դիրքից, ամբողջ և ցանկացած կես կամ քառորդ (պարագծով հաշված) մակերեսը հովացնելու համար անհրաժեշտ ջուրը մատուցելու նպատակով տեղակայվում են դիրքի տվիչով, էլ.շարժաբերով և/կամ ձեռքով կառավարվող փականներ:

7) **Կայանք փրփրաշիջման** - հրդեհաշիջման կայանք, որտեղ որպես հրամարիչ նյութ կիրառվում են տարբեր պատիկությամբ փրփուրներ: Կազմված է ջրի և փրփրարարի ամբարներից, պոմպակայանից, հրշեջ ծորակներով առբերիչ խողովակաշարերից, կառավարման հանգույցներից, ինչպես նաև փրփրաշիջման ենթակա օբյեկտներում տեղակայված փրփրարտադրիչներից ու դրանց սնիչ և բաշխիչ փրփրատարներից, այլ անհրաժեշտ սարքավորանքից, կառավարման միջոցներից: Այս կայանքներում պետք է ապահովվի պահուստային պոմպերի ինքնաշխատ թողարկումը հիմնական պոմպերի անսարքության, կամ դրանց կողմից ջրի հաշվարկային ճնշման չապահովման դեպքերում:

8) **Համակազմ նավթամբարների** – պարփակող պարիսպով շրջափակված տարածքում տեղակայված նավթամբարների խումբ, վերգետնյա նավթամբարների դեպքում՝ մոտեցում ապահովող ճանապարհներով և հակահրդեհային անցուղիներով, ստոր­գետյա նավթամբարների դեպքում՝ խորացված գետնահորերում և փոսորակ­ներում տեղադրված (հողի լիցքով ծածկված):

9) **Հովացում նավթամբարի**, հրդեհաշիջման շարժական միջոցներով – նավթամբարի ոռոգում հրդեհային ջրածորաններից կամ հակահրդեհային ջրասնուցիչներից շարժական հրդեհաշիջման տեխնիկայով կամ բարձր ճնշման հակահրդեհային ջրագծին միացված հրդեհային փողակներով:

10) **Հրդեհաշիջում նավթամբարի, ենթաշերտային** - հրդեհաշիջման մեթոդ՝ նավթամբա­րի հիմքին, անմիջապես նավթամթերքի շերտի մեջ, թաղանթագոյացնող ցածրա­պատիկ փրփուր մղելու միջոցով:

11) **Հրդեհաշիջում շարժական միջոցներով** – հրամարիչ նյութի մատուցումը հրշեջ ավտոմեքենաներով կամ շարժիչապոմպով:

12) **Մոդուլ իզոթերմիկ հեղուկ ածխաթթվի համար** – հեղուկ ածխաթթվի պահպանման և մատուցման համար նախատեսված ջերմամեկուսացված և ջերմապահպանիչ անոթ, փակիչ-թողարկիչ սարքվածքով, սառեցնող ագրեգատով, հսկիչ ու կառա­վար­ման սարքերով:

13) **Նավթորսիչ** – կառույց, նախատեսված գրավիտացիոն տարանջատումով կեղտա­ջրերը նավթամթերքից, մեխանիկական խառնուրդներից և կախյալ մասնիկներից մաքրման համար:

14) **Նավթամբար** - ցանկացած կառուցվածքի փակ պահոց նախատեսված նավթա­մթերքի համար:

15) **Նավթամբար միջանկյալ** (դատարկման տարա) – գլանատակառների լցման և դատարկման գործառույթի ապահովման նպատակով լցաթափման ուղեհարթակի մոտ գտնվող անոթ:

16) **Նյութ հրամարիչ** – նյութ, որի ֆիզիկաքիմիական հատկությունները թույլ են տալիս ստեղծել պայմաններ այրումը դադարեցնելու համար:

17) **Պահարան հրշեջ, փրփրային** – հրշեջ պահարանի տեսակ, որում բացի հրշեջ փականից և փողրակից տեղակայված են նաև փրփրարար տարայում, բաժնավորող սարք և փրփրարտադրիչ։

18) **Պահեստ նավթամթերքի** – Նավթամթերքների ընդունման, պահպանման և մատա­կա­­րարման համար նախատեսված շենքերի, շինությունների, նավթամբարների և այլ հիմնական ու օժանդակ տեխնոլոգիական սարքավորանքի ու խողովակաշարերի համալիր: Նավթամթերքի պահեստներին են դասվում.

ա. նավթամթերքների մատակարար կազմակերպությունները (նավթաբազաները),

բ. նավթամբարների համակազմերը, մայրուղային նավթամուղների և նավթամթերա-տարների լցման կայանները,

գ. նավթավերամշակման և նավթաքիմիական կազմակերպությունների ապրանքահում-քային նավթամբարների համակազմերը,

դ. արդյունաբերական, տրանսպորտային, էներգետիկական, գյուղատնտեսական, շինարարական և այլ կազմակերպությունների կազմում իրենց կարիքների համար նախատեսված նավթամթերքի ընդունման,պահպանման բացթողնման և հաշվառքի համար նախատեսված նավթամթերքի պահեստները (ծախսային պահեստները):

19) **Պատիկություն** **փրփուրի** – փրփրարտադիչներից ստացված փրփուրի և դրա համար ծախսված փրփրարարի ծավալային հարաբերությունն է. Տարբերակվում է որպես ցածր (5-20), միջին (21-200) և բարձր (ավելի քան 200) պատիկությամբ փրփուր:

20) **Պարիսպ պարփակող** – նավթամբարի, պահեստի և այլ օբյեկտների շուրջը ամբողջ պարագծով նավթամթերքների համար անանցանելի և չայրելի նյութերից կառուցված պարիսպ, որի հաստությունը որոշվում է թափված հեղուկի հիդրոստատիկ ճնշմամբ:

21) **Պոմպակայան մթերամուղ** – շինությունում, ծածկի տակ կամ բաց հարթակում տեղակայված պոմպակայան, նախատեսված նավթամթերքի վերամղման համար:

22) **Սարքվածք լցաթափման** - Տեխնիկական միջոց, որոնցով երկաթուղային կամ ավտո­մոբիլային գլանատակառները լցվում կամ դատարկվում են նավթամթերքով:

23) **Տեղամաս լցաբաշխման** – մինչև 40լ տարողությամբ տարաները նավթամթերքով լցնելու տեղամաս, հագեցված համապատասխան սարքերով և սարքվածքներով:

24) **Ուղեհարթակ լցաթափման** **(ավտոմոբիլային, երկաթուղային)** - ավտոմոբիլային ճանապարհի, հատուկ երկաթգծերի մոտ գտնվող կառուցվածք՝ հագեցած լցա­թափման սարքավորումներով, որը ապահովում է նավթամթերքի բեռնումը (բեռնա­թափումը) ավտոմոբիլային, երկաթուղային գլանատակառներ: Ըստ կառուցվածքի ուղե­հար­թակ­ները կարող են լինել միակողմանի կամ երկկողմանի՝ ապահովելով մեկ կամ զուգահեռաբար երկու կողմերից լցումը (դատարկումը):

25) **Փրփրարար (հրդեհաշիջման նպատակով)** – այրման տարբեր արգելակիչներով ջրի հավելանյութ, որի շնորհիվ ստացվող լուծույթը՝ փրփրաջուրը, փրփրար­տա­դրիչ­ներում վերածվում է հրդեհաշիջող փրփուրի:

26) **Փրփուր հրամարիչ** – համակցված հրամարիչ նյութ՝ դիսպերսիոն համակարգ, բաղկացած հեղուկի թաղանթով իրարից բաժանված և օդով լցված բջիջներից: Թաղանթը պարունակում է թաղանթի կայունարար ու այրման տարբեր արգելա­կիչներ: Առաջանում է աշխատանքային լուծույթի (ջրի և փրփրարարի) կողմից մթնոլորտային օդի կլանմամբ փրփրարտադրիչներից դուրս գալիս:

4. ՀԱՊԱՎՈւՄՆԵՐ

1. Սույն նորմերում կիրառվում են հետևյալ հապավումները

1) ՆՆՊ – Նավթի ու նավթամթերքի պահեստ

2) ՆՆԾՊ - Նավթի ու նավթամթերքի ծախսային պահեստ

3) ՆՀ - Նավթամբարների համակազմ

4) ՊՈւՆ - Պողպատե ուղղաձիգ նավթամբար կայուն տանիքով

5) ՊՈւՆՊ - Պողպատե ուղղաձիգ նավթամբար պոնտոնով կայուն տանիքով

6) ՊՈւՆԼՏ - Պողպատե ուղղաձիգ նավթամբար լողացող տանիքով

7) ՊՀՆ – Պողպատե հորիզոնական նավթամբար

8) ՍՆիՊ – Շինարարական նորմեր և կանոններ

5. ԸՆԴՀԱՆՈւՐ ԴՐՈւՅԹՆԵՐ

1. ՆՆՊ-ը, կախված մեկ նավթամբարի առավելագույն ծավալից և դրանց ընդհանուր տարողությունից, դասակարգվում են երեք կարգի՝ համաձայն աղյուսակ 1-ի:
2. ՆՆՊ-ի ընդհանուր ծավալը որոշվում է նավթամբարներում և տարաներում պահվող նավթամթերքի ընդհանուր ծավալով։ Որպես նավթամբարների և տարաների ծավալ ընդունվում է նրանց անվանական ծավալը:

Աղյուսակ 1

|  |  |  |
| --- | --- | --- |
| ՆՆՊ-ի կարգը | Մեկ նավթամբարի առավելագույն անվանական ծավալը, մ3 | ՆՆՊ-ի ընդհանուր տարողունակությունը, մ3 |
| I | 3 000 | 5 000-ից ավել |
| II | 1 000 | 1 001 – 3 000 |
| III | 400 | ոչ ավելի քան 1 000 |

1. Դասակարգումն իրականացվում է 2 բնութագրերից առավելագույնով:
2. Բոլոր ստորգետնյա ու 2 000 մ3-ից ավելի տարողությամբ վերգետնյա նավթ­ամբար­ները պետք է լինեն միայն երկպատ կառուցվածքով կամ պաշտպանիչ պատով:
3. ՆՆՊ-ի ընդհանուր տարողության հաշվարկում պետք է հաշվի առնվեն․

ա) Լցաթափման ուղեհարթակների մոտ միջանկյալ (դատարկման) տարաները,

բ) կաթսայատան, դիզելային էլ.կայանի և վառելիքի լիցքավորման ծախսային պահեստների ծավալները,

գ) օգտագործված նավթամթերքների և յուղերի հավաքման կետերի տարաներն ու նավթամբարները։

1. ՆՆՊ-ի ընդհանուր տարողության հաշվարկում թույլատրվում է անտեսել.

ա) արտահոսքի հավաքման տարաների և նավթամբարների ծավալը,

բ) արտադրական և/կամ անձրևաջրերի մաքրման կայաններում հավաքվող ջրախառն նավթամթերքների և բաժանարար նավթամբարների ծավալները:

1. Նավթամբարները, ինչպես նաև տարաներով նավթամթերքի պահեստային շենքերն ու շինությունները համարվում են.

ա) ստորգետնյա (թաղված կամ հողածածկ – ստորգետնյա պահման), եթե նավթամբարում պահվող հեղուկի ամենաբարձր մակարդակը կամ պահեստային շենքերում, շինությունում թափվելու դեպքում հեղուկի մակարդակը նավթամբարի կամ շենքի ու շինության պատից 3մ հեռավորության սահմաններում ցածր է կից հարթակի նախագծային մակարդակից ոչ պակաս քան 0.2մ,

բ) վերգետնյա (վերգետնյա պահպանում), եթե նա չի բավարարում վերոգրյալ պայմանին:

1. Պարիսպի հաստությունը որոշվում է թափված հեղուկի հիդրոստատիկ ճնշմամբ, իսկ նավթամբարի (անկախ ձևից ու կառուցվածքից) պատի ցանկացած կետից մինչև պարիսպը պետք է լինի ոչ պակաս քան 3,0մ:
2. ՆՆՊ-ի շենքերն ու շինությունները պետք է բավարարեն ըստ ՀՀՇՆ 21-01-2014-ի I կամ II աստիճանի հրա­կա­յու­նության պահանջներին, կամ էլ III կամ IV աստիճանի հրակայունության պահանջներին՝ C0 (Ց0) դասի կոնստրուկտիվ հրդեհային վտանգավորության դեպքում:

6. ԳԼԽԱՎՈՐ ՀԱՏԱԿԱԳԾԵՐ

1. ՆՆՊ-ի գլխավոր հատակագծերը պետք է նախագծել ՀՀՇՆ III-9.02-02-03-ի և սույն նորմերին համապատասխան:
2. ՆՊՊ-ի տարածքում գտնվող «Ա», «Բ» և «Վ» կարգի պայթյունահրդեհային և հրդե­հային վտանգավորության շենքերից ու շինություններից, ինչպես նաև «ԱՆ», «ԲՆ», «ՎՆ» և «ԳՆ» կարգի հրդեհային վտանգավորության արտաքին սարքա­վո­րանք­­ներից հակահրդեհային հեռավորությունները մինչև դրանց սահմանակից այլ օբյեկտներ պետք է համապատասխանեն աղյուսակ 2-ին:

Աղյուսակ 2

|  |  |  |  |
| --- | --- | --- | --- |
| ՆՆՊ-ին կից օբյեկտները | Հակահրդեհային նվազագույն հեռավորությունները ՆՆՊ-ի շենքերից, շինություններից, նավթամբարներից, ըստ ՆՆՊ-ի կարգերի, մ | | |
| I | II | III |
| 1. Արտադրական օբյեկտներ (շենքեր, շինություններ) | 40 | 35 | 30 |
| 2. Անտառային՝ փշատերև, լայնատերև և խառը ծառատեսակների զանգվածներ | 50 | | |
| 3․ Անտառանյութի, տորֆի, թելքավոր նյութերի, խոտի, ծղոտի պահեստներ և տորֆի բաց տեղադրավայրեր | 50 | | |
| 4. Երկաթուղու ընդհանուր ցանցեր (մինչև լիրաթմբի կամ հանվածքի եզր): |  |  |  |
| ա) կայարաններում | 80 | 60 | 50 |
| բ) կառամատույցներում և ուղեբաժանքներում | 60 | 50 | 40 |
| գ) վազուրդներում | 40 | 35 | 30 |
| 5. Ընդհանուր նշանակության ավտոճանապարհներ (մինչև ճամփեզր):  ա) միջպետական, հանրապետական  բ) տեղական | 45  20 | 45  17.5 | 45  15 |  |
| 6. Բնակելի և հասարակական շենքեր | 150 | 125 | 100 |
| 7․Ընդհանուր օգտագործման ավտոլցակա­յանների աշտարակներ | 30 | | |
| 8․Անհատական ավտոտնակներ և բաց ավտոկա­յա­նատեղիներ | 40 | | |
| 9․Կեղտաջրերի մաքրման կայաններ և ՆՆՊ-ին չառնչվող պոմպակայաններ | 40 | | |
| 10. ՆՆՊ-ում չընդգրկված ջրալցակայաններ | 100 | 87.5 | 75 |
| 11. Նավթամբարների վթարային տարաներ | 40 | | |
| 12. Ա և Բ կարգի պայթյունահրդեհային ու հրդեհա­յին վտանգավորության տեխնոլոգիա­կան կա­յանքներ և գազի այրման ջահավոր կայանքներ | 100 | | |

1. Նշված հեռավորությունները որոշվում են.

ա) շենքերի, շինությունների միջև՝ արտաքին պատերի և այլ կառուցվածքատարրերի միջև առլույս հեռավորությամբ,

բ) երկաթուղային գլանատակառների լցաթափման սարքվածքներից՝ երկաթգծի առանցքից,

գ) բաց կամ ծածկերի տակ գտնվող ավտոմոբիլային գլանատակառների լցաթափման, պոմպերի կամ տարաների տեղակայման հարթակներից՝ այդ հարթակների եզրից,

դ) տեխնոլոգիական ուղեհարթակներից ու խողովակաշարերից՝ խողովակաշարի եզրից,

ե) ջահավոր՝ ջահի փողից:

1. ՆՆՊ-ից մինչև տորֆի բաց տեղադրավայր թույլատրելի հեռավորությունը կարելի է փոքրացնել 2 անգամ պայմանով, որ տորֆի տեղադրավայրի ՆՆՊ-ին հարող հատվածը թույլատրելի հեռավորության կեսի չափով ծածկվի առնվազն 0.5մ հաստությամբ հողաշերտով:
2. ՆՆՊ-ից մինչև խառը ծառատեսակներով անտառային զանգվածներ հեռա­վո­րու­թյունները թույլատրվում է փոքրացնել 2 անգամ պայմանով, որ ՆՆՊ-ին հարող անտառազանգվածի ամբողջ սահմանագծով գետինը ծածկվի առնվազն 5,0մ լայնությամբ կրակ չտարածող նյութով, կամ նույն չափի սահմանազատող վարած հողաշերտով:
3. ՆՀ-ը կից բնակավայրից, կազմակերպությունից ավելի բարձր տեղակայվելու, ինչպես նաև մինչև 100մ հեռավորության վրա երկաթգծի կամ մինչև 200մ հեռավորության վրա գետի (մինչև ափը, նաև նրա հորդառատ ժամանակ) գտնվելու դեպքերում, պետք է նախատեսել լրացուցիչ միջոցառումներ, որոնք կբացառեն նավթամթերքով այդ տարածքների ու ջրերի աղտոտումը նավթամբարների հնարավոր վթարների դեպքում:
4. ՆՆՊ-ի շենքերի, շինությունների ու արտաքին սարքվածքների հեռավորությունները վերգետնյա նավթամբարներից պետք է ընդունել ըստ աղյուսակ 3-ի:

Աղյուսակ 3

|  |  |  |  |
| --- | --- | --- | --- |
| ՆՆՊ-ի շենքեր, շինություններ ու արտաքին սարքվածքներ | Վերգետնյա նավթամբարներից նվազագույն հեռավորությունները ըստ ՆՆՊ-ի կարգերի, մ | | |
| I | II | III |
| 1. Երկաթուղային և ավտոմոբիլային լցաթափման ուղեհարթակներ | 20 | 20 | 20 |
| 1. Մթերամուղ պոմպակայաններ, դրանց փական­ների շինություններ և հարթակներ, հաշվառման և չափման հանգույցներ, լցման, լցաբաշխման, նավթի խառնուրդով կեղտաջրերի հեռացման պոմպակայաններ | 15 | 15 | 10 |
| 1. Շենքեր և հարթակներ տարայով նավթամթերք­ների, օգտագործած կամ այրելի նյութից մաքուր տարաների պահման, օգտագործված նավթա­մթերքի հավաքման համար | 20 | 20 | 15 |
| 1. Խմելու և/կամ հակահրդեհային ջրի պոմպակա­յաններ, հրդեհային պահակետեր, հակահրդե­հային սարքավորանքի ու հրամարիչ միջոցների պահոցները, հակահրդեհային ջրամբարներ կամ ջրավազաններ (մինչև ջրառի կետեր) | 40 | 40 | 30 |
| 1. Նավթով և/կամ նավթամթերքներով կեղտոտ արտադրական կեղտաջրերի մաքրման կայաններ | 30  20  18 | 30  15  15 | 20  10  15 |
| ա) լճակ-պարզարաններ (տղմազտիչ), ապարախյու­սի կուտակիչներ, փակ նավթորսիչ­ներ, շենքից դուրս հարստացման սարքավորանք­ներ (հայելու մակե­րեսը 200 մ2 և ավելի), 350 մ3 և ավելի ծավա­լով միջանկյալ և պարզարան անոթամբարներ |
| բ) շենքերում հարստացման կայանքներ և զտիչներ, փակ նավթորսիչներ (հայելու մակերեսը մինչև 200 մ2), մինչև 350մ3 ծավալով միջանկյալ և պարզա­րան անոթամբարներ, նստվածքների մաքրման կայանքներ, ներառյալ ապարախյուսի հավաքման անոթամբարներն ու օզոնարար կայանքները,  գ) գոլորշիարար լճակներ |
| 6. Բաց կրակի կիրառմամբ արտադրական շենքեր, շինություններ, արտաքին կայանքներ, (նավթա­մթերքի տաքացման վառարաններ, կաթսայա­տներ, եռակցման գործընթացներ և այլն), վառելի­քալցավորման կետերի բաշխիչ աշտարակներ, ՆՆՊ-ի ավտոմեքենաների կայանման և տեխսպա­սարկման շինություններ.  ա) դյուրաբոցավառ նավթամթերքների պահեստ  բ) այրելի նավթամթերքներ պահեստ | 40  30 | 40  30 | 30  24 |
| 1. Հրշեջ (առանց բնակելի շինությունների) կայան­ներ, վարչական և կենցաղային շենքեր, շինություն­ներ | 40 | 40 | 30 |
| 1. Մաքրման սարքավորանքների ընդունման և բաց թողնման հանգույցներ | 30 | | |
| 1. Ներքին ավտոճանապարհների և անցուղիների եզրը | 9 | | |
| 1. ՆՆՊ-ի այլ շենքեր, շինություններ, արտաքին կայանքներ | 20 | | |

1. Աղյուսակ 3-ի 1-ին կետով հեռավորությունները որոշվում են սույն փաստաթղթի 18 կետի բ) ենթակետի համաձայն:
2. Ստորգետնյա նավթամբարներից շենքերի, շինությունների և ՆՆՊ-ի արտաքին կայանքների հեռավորությունները պետք է ընդունել.

ա) մինչև խմելու ջրի և հակահրդեհային պոմպակայանները, հրդեհային պահակետերը, հակահրդեհային սարքավորանքի ու հրամարիչ միջոցների պահոցները, հակա­հրդեհային ջրամբարները կամ ջրավազանները (մինչև ջրառի կետերը), վարչական և կենցաղային շենքերը, բաց կրակով արտադրական կայանքները, շենքերն ու շինությունները՝ համաձայն աղյուսակ 3-ի,

բ) մինչև ՆՆՊ-ի այլ շենքեր, շինություններ ու արտաքին կայանքներ աղյուսակ 3-ում նշված հեռավորությունները թույլատրվում է նվազեցնել մինչև 50%,

գ) մինչև ստորգետնյա մթերամուղ պոմպակայանները խուլ պատերի (առանց բաց­վածքների) կողմից՝ ոչ պակաս քան 3,0մ:

1. Ավտոմոբիլային և երկաթուղային լցաթափման ուղեհարթակներից մինչև ՆՆՊ-ի շենքեր, շինություններ և արտաքին կայանքներ (բացառությամբ նավթամբարների), հեռավորությունը հարկավոր է ընդունել համաձայն աղյուսակ 4-ի:

Աղյուսակ 4.

|  |  |  |  |
| --- | --- | --- | --- |
| ՆՆՊ-ի շենքեր, շինություններ | ՆՆՊ-ի լցաթափման կայանքներից նվազա­գույն հեռավորություն­ները ըստ ՆՆՊ-ի կարգերի, մ | | |
| I | II | III |
| 1. Մթերամուղ պոմպակայաններ (պոմպերի գործամաս), պոմպակայանների փականային հանգույցների շենքեր և տեխնոլոգիական՝ հաշվառման, չափման, լցման, և լցաբաշխման տեղամասեր, նավթամթերքը տարաներում պահելու շենքեր, նավթային թափոնների հավաքման կետեր | 15  10 | 15  10 | 10  8 |
| 1. Շենքեր և հարթակներ տարայով նավթամթերքների, օգտագործած կամ այրելի նյութից մաքուր տարաների պահման, օգտագործված նավթամթերքի հավաքման համար | 15  10 | 15  10 | 10  8 |
| 1. Խմելու և/կամ հակահրդեհային ջրի պոմպակայաններ հակահրդեհային ջրամբարներ կամ ջրավազաններ (մինչև ջրառի կետեր), հրշեջ պահակետեր և հակահրդեհային սարքավորանքի ու հրամարիչ միջոցների պահոցներ | 40  30 | | |
| 1. Հրշեջ (առանց բնակելի շինությունների) կայաններ, վարչական և կենցաղային շենքեր, շինություններ | 30 | | |
| 1. Միջանկյալ նավթամբարներ լցաթափման ուղեմասերում | Ուղեհարթակից և երկաթ­­ուղային ճանապարհներից դուրս չի նորմավորվում | | |
| 1. Բաց կրակի կիրառմամբ արտադրական շենքեր, շինություններ և արտաքին կայանքներ, (նավթամթերքի տաքացման վառարաններ, կաթսայատներ, եռակցման գործընթացներ և այլն), վառելիքի լցման աշտարակներ, ՆՆՊ-ի ավտոմեքենաների կայանման և տեխ­սպասարկ­ման շինություններ. | 40  30 | | |

1. Աղյուսակ 4-ում.

ա) Գծիկից վերև հեռավորությունները թվերը վերաբերվում են դյուրաբոցավառ, գծիկից ներքև՝ այրելի նավթամթերքների լցաթափման կայանքներին,

բ) 120 °С-ից բարձր բռնկման ջերմ աստիճանով նավթամթերքների ավտոմոբիլային լցաթափման սարքվածքները թույլատրվում է տեղակայել անմիջապես լցման, լցաբաշխման տեղամասերի, ինչպես նաև յուղերի համար նախատեսված երկաթուղային լցաթափման ուղեհարթակի մոտ:

1. ՆՆՊ-ի բաց կրակի կիրառմամբ արտադրական շենքերից, շինություններից և արտաքին կայանքներից մինչև մթերամուղ պոմպակայաններ, պոմպակայանների փականների հանգուցային տեղամասեր, նավթի խառնուրդով կեղտաջրերի հեռացման պոմպակայաններ և մաքրման կայաններ, լցակայանների լցաբաշխման կետեր, նավթամթերքը տարաներում պահելու պահեստային շենքեր և օգտա­գործված տարաների պահման տեղամասեր հեռավորությունները պետք է լինեն 40մ-ից ավելի՝ դյուրաբոցավառ, և 30մ-ից ավելի՝ այրելի նավթամերքների դեպքում:
2. ՆՆՊ-ի շենքերից, շինություններից և արտաքին կայանքներից (բացառությամբ նավթամբարներից և բաց կրակի կիրառմամբ արտադրական շենքերից ու շինություններից) մինչև և նավթամթերքների խառնուրդով արտադրական կեղտա­ջրերի՝ հեղուկի բաց հայելիով մաքրման կայաններ (լճակ-պարզարաններ, նավթ­որսիչներ), ապարախյուսի կուտակիչների հեռավորությունները պետք է ընդունել 30մ-ից ոչ պակաս: III կարգի ՆՆՊ-ում միայն այրելի նավթամթերքի պահման դեպքում այդ հեռավորությունը կարող է նվազեցվել մինչև 24մ: Կեղտաջրերի մաքրման մնացած կայաններից հեռավորությունը պետք է ընդունել ոչ պակաս քան 15մ:
3. Ընդհանուր օգտագործման երկաթուղու նկատմամբ տարաներով նավթամթերքի պահեստների հեռավորությունը ըստ դրանց նորմատիվային հարաչափերի, պետք է ընդունել ՀՀ կառավարության 22.04.2010 թվականի N 570-Ն որոշմամբ հաստատ­ված նորմատիվային պահանջներով:
4. ՆՆՊ-ի շենքերի, շինությունների, ինչպես նաև ինժեներական ցանցերի տեղա­կայ­ման միջև սույն նորմերով չսահմանված հակահրդեհային հեռավորություն­ները հարկավոր է ընդունել համաձայն ՀՀՇՆ III-9.02-02-03 և ՀՀՇՆ 21-01-2014 պահանջների:
5. ՆՆՊ-ի տարածքը պետք է պարփակվի առնվազն 2.0մ բարձրությամբ փչահարվող պարիսպով:
6. Հեռավորությունը ՆՆՊ-ի շենքերից, շինություններից և արտաքին կայանքներից մինչև պարիսպ հարկավոր է ընդունել.

ա) երկկողմանի լցաթափման երկաթուղային ուղեհարթակներից, հաշված պարսպին ամենամոտ երկաթգծի առանցքիաց, ոչ պակաս քան 15մ,

բ) ՆՆՊ-ի վարչական և կենցաղային շենքերից և շինություններից – չի նորմավորվում,

գ) ՆՆՊ-ի այլ շենքերից և շինություններից՝ 5,0 մ-ից ոչ պակաս:

1. Այլ կազմակերպությունների տարածքներում ՆՆՊ տեղակայելու դեպքում, այդ պահեստների ցանկապատման անհրաժեշտությունը սահմանվում է պատվի­րա­տուի կողմից տրված նախագծման առաջադրանքում:
2. ՆՆՊ-ի տարածքը նպատակահարմար է բաժանել ըստ գործառնական նշանա­կության գոտիների և տեղամասերի, հաշվի առնելով հրդեհային անվտանգության պահանջները:
3. Նավթամուղ և մթերամուղ խողովակների մաքրման սարքվածքների ընդունիչ-թողարկիչ հանգույցները ՆՆՊ-ի շենքերի ու շինությունների բարձրությունների նիշերից վեր գտնվելու դեպքում պետք է եզրափակվեն նրանց կողմից 0.5 մ ոչ պակաս բարձրությամբ պարիսպով:
4. I և II կարգի ՆՆՊ-ի տարածքներում, անկախ զբաղեցրած մակերեսից, անհրաժեշտ է նախատեսել դեպի ընդհանուր օգտագործման ճանապարհներ կամ մերձակա դուրս եկող ուղիներ առնվազն 2 ելք:
5. ՆՀ-ի սահմանագծով, նրանց միջև ու լցաթափման հարթակներին մոտենալու համար պետք է նախատեսել երթևեկելի հատվածի ոչ պակաս քան 3.5մ լայնությամբ և անցանելի պաստառի ծածկույթով (կոպիճ, խիճ, խարամ և այլն) ճանապարհներ:

Այդ ճանապարհը լցաթափման երկկողմանի ուղեհարթակների համար պետք է լինի ուղեհարթակի շուրջը օղակաձև:

1. ՆՀ-ի և լցաթափման ուղեհարթակների տրածքներում ավտոմոբիլային ճանապարհների երթևեկելի հատվածները պետք է բարձր լինեն կից տարածքներից ոչ պակաս քան 0.3 մ:
2. ՆՆՊ-ի տարածքների կանաչապատումը թույլատրվում է իրականացնել միայն լայնատերևավոր ծառերի և թփուտների տնկարկներով: Չի թույլատրվում այնպիսի բուսականություն, որի ծաղկման շրջանում արձակվում է բամբականման, թելքային նյութեր կամ սերմեր:
3. Արտադրական գոտում ՆՀ-ի և լցաթափման ուղեհարթակների մոտ թույլատրվում է միայն խոտածածկ:
4. Նավթամբարների համակազմների պարիսպով պարփակված տարածքում արգել­վում է ցանկացած բուսականության առկայություն:
5. Առլույս նվազագույն հեռավորությունները նավթ և նավթամթերք տեղափոխող խողո­վակ­ներից մինչև ՆՆՊ-ի շենքեր, շինություններ և արտաքին կայանքներ ու ինժեներական ցանցերի արտաքին եզրագծեր պետք է ընդունել ըստ աղյուսակ 5-ի:

Աղյուսակ 5.

|  |  |  |
| --- | --- | --- |
| Շենքեր, շինություններ և  ինժեներական ցանցեր | Նավթ և նվթամթերք տեղափոխող խողովակներից նվազագույն հեռավորությունները, մ | |
| Վեր­գետնյա | ստորգետնյա (այդ թվում անցուղիներում և վաքերում տեղակայված) |
| 1.Նավթամբարներ (պատը) | 3 | 4, բայց ոչ պակաս քան մինչև նավթամբարի հիմքը խրամափոսի խորությունը |
| 2. Վարչական-կենցաղային շենքերի հիմքեր,  ա) խողովակում ճնշումը 2,5 ՄՊա և պակաս.  բ) խողովակում ճնշումը 2,5 ՄՊա-ից ավել |  |  |
| 12,5  25 | 5  10 |
| 3. ՆՆՊ-ի պարիսպների, լուսավորության սյուների հիմքեր, սրահների, ուղեհարթակ-ների, խողովակների, հպումային ցանցերի և կապի գծերի հենարաններ | 1 | 1,5 |
| 4. Երկաթգծի առանցք,  ա) խողովակում ճնշումը 2,5 ՄՊա և պակաս  բ) խողովակում ճնշումը 2,5 ՄՊա-ից ավել | 4  8 | 4, բայց ոչ պակաս քան երկաթգծի հողաթմբի ստորոտում խրամափոսի խորությունը  8, բայց ոչ պակաս քան երկաթգծի հողաթմբի ստորոտում խրամափոսի խորությունը |
| 5. Ներքին ավտոճանապարհներ.  ա) երթևեկելի մասի եզրը (եզրաքարը)  բ) ճանապարհի կողային ջրահավաք առուն կամ եզրաթմբի ստորոտը | 1.5  1 | 1.5  2.5 |
| 6. Օդային էլեկտրական հաղորդալարերի  հենարանների հիմքեր,  ա) մինչև 1 կՎ (ներառյալ) և արտաքին  լուսավորության սյուներ,  բ) 1 կՎ- ից մինչև 35 կՎ-ը ներառյալ,  գ) 35 կՎ-ից բարձր | 1  5  10 | 1.5  5  10 |
| 7. ՆՆՊ-ի այլ շենքերի ու շինությունների հիմքերը,  -նույնը, I և II աստիճանի հրակայունու­թյան և առանց բացվածքներ պատերի կողմից | 3  0.5 | 3  3 |
| 1. Բաց տրանսֆորմատորային ենթակայաններ և բաշխիչ շինվածքներ | 10 | 10 |
| 1. Ջրատարներ, արտադրական ճնշումային և ինքնահոս, կենցաղային ճնշումային կոյուղիներ, ցամաքուրդներ, ջրհոսներ (աղտոտված ջրերի) | 1,5 | 1,5 |
| 1. Կենցաղային ինքնահոս կոյուղիներ, պայմանա-կանորեն մաքուր ջրերի ջրհոսներ | 3 | 3 |
| 1. Ջերմատարներ (մինչև վաքի արտաքին պատը) | 1 | 1 |
| 1. Ուժային և կապի մալուխներ | 1 | 1 |

7․ ՆԱՎԹԱՄԲԱՐՆԵՐԻ ՀԱՄԱԿԱԶՄԵՐ

1. ՆՀ-ի համար նավթամբարների տիպերն ընտրվում և համապատասխան հաշվարկներն իրականացվում են ԳՕՍՏ 31385-2016, ԳՕՍՏ 17032-2010, ՀՀՇՆ 20.04-2020, ՀՀՇՆ 53-01-2020 և աղյուսակ 6-ի պահանջներին համապատասխան:

Աղյուսակ 6.

|  |  |  |
| --- | --- | --- |
| Նավթամբարի անվանական ծավալը, մ3 | Նավթամբարների թույլատրելի կառուցվածքը | |
| Վերգետնյա  ՊՈւՆ, ՊՈւՆՊ, ՊՈւՆԼՏ , ՊՀՆ | Ստորգետնյա  ՊՀՆ |
| 2 001 - 3 000 | պաշտպանախցով կամ երկպատ  (պաշտպանիչ պատով) | չի թույլատրվում |
| 1 001 - 2 000 | միապատ |
| Մինչև 1 000 | միապատ | պաշտպանախցով կամ երկպատ  (պաշտպանիչ պատով) |

1. Աղյուսակ 6-ում և ստորև կայուն տանիքով և պոնտոնով նավթամբարները անվանվում են պոնտոնով նավթամբարներ։
2. Պաշտպանախուցը (պաշտպանիչ պատը) պետք է լինի սեյսմակայուն և նավթա­մթերքների նկատմամբ անթափանց:
3. 0 0C -ից բարձր սառման ջերմաստիճանով նավթամթերքների համար չեն կարող կիրառվել լողացող տանիքով (ՊՈւՆԼՏ) կամ պոնտոնով (ՊՈւՆՊ) նավթամբարներ: Նման դեպքերում հարկավոր է կիրառել միայն կայուն տանիքով նավթամբարներ:
4. ՆՀ-ում նավթամբարները պետք է տեղակայվեն խմբերով: Մեկ խմբում նավթամբարների թույլատրելի ընդհանուր տարողությունը և հեռավորությունը միմյանցից պետք է ընդունել ըստ աղյուսակ 7-ի, որտեղ D–ն խմբում ամենամեծ նավթամբարի արտաքին տրամագիծն է:

Աղյուսակ 7.

|  |  |  |  |
| --- | --- | --- | --- |
| Նավթամբարներ | Պահվող նավթամթերքը | Խմբի թույլատրելի ընդհանուր տարողությունը, մ3 | Խմբում նավթամ­բար­ների միջև հեռավորությունը |
| 1.Լողացող տանիքով | Անկախ պահվող նավթամթերքից | 10 000 | 0,5D\* |
| 2.Պոնտոնով | 0,65D\* |
| 3.Կայուն տանիքով | 45 °С-ից բարձր բռնկման ջերմաստիճանով նավթամթերքներ | 10 000 | 0,75D\* |
| 45 °С-ից ցածր բռնկման ջերմաստիճանով նավթամթերքներ | 6 000 |
| 4.Ստորգետնյա | Անկախ պահվող նավթանթերքից | 6 000 | 1 մ |

1. Մեկ խմբում ընդգրկված տարբեր կառուցվածքի, ծավալի և չափերի նավթ­ամ­բար­ների միջև հեռավորությունն ընդունել աղյուսակ 7-ում նշված չափերից առավելա­գույնը:
2. Տարբեր խմբերում գտնվող մոտակա նավթամբարների պատերի միջև հեռավորու­թյունն ընդունել ըստ աղյուսակ 8-ի:

Աղյուսակ 8.

|  |  |  |
| --- | --- | --- |
| ՆՆՊ-ի կարգը | Տարբեր խմբերում գտնվող մոտակա նավթամբարների  պատերի միջև հեռավորություն, մ | |
| վերգետնյա | ստորգետնյա |
| I | 40 | - |
| II | 25 | 15 |
| III | 15 | 15 |

1. Մի խմբում գտնվող 400 մ3-ից փոքր նավթամբարները կարելի է տեղակայել մեկ ընդհանուր հարթակի (հիմքի) վրա, 400 մ3 և ավելի մեծերը՝ միայն տարբեր հիմքերի վրա ըստ ՀՀՇՆ IV-10.01.01-2006-ի պահանջների:
2. Վերգետնյա նավթամբարները թույլատրվում է տեղակայել դրանց ամբողջ ծավալին հավասար ծավալով առանձին փոսորակում կամ փորվածքում: Այդ դեպքում կից փոսորակների վերին եզրերի միջև հեռավորությունը պետք է լինի ոչ պակաս քան 15մ.
3. Նավթամբարների ամեն խմբի համար անհրաժեշտ է նախատեսել ամբողջ պարագծով պարփակող պարիսպ։
4. Պարփակող պարիսպի բարձրությունը պետք է 0,2մ-ով բարձր լինի խմբի ամենամեծ կամ առանձին կանգնած նավթամբարի վթարի դեպքում թափվելիք նավթամթերքի հաշվարկային մակարդակից, բայց ոչ պակաս քան 1.0մ:
5. Նավթամբարների պատերի և պարփակող պարիսպի միջև հեռավորությունը պետք է լինի ոչ պակաս քան 3.0մ:
6. Նավթամբարների խմբից առանձնացված և դրանց արտաքին պարսպից դուրս գտնվող, յուրաքանչյուրը 400 մ3 ից պակաս, ընդհանուրը՝ ոչ ավելի քան 1000 մ3 ծավալով նավթամբարների խումբը պետք է պարփակվի ուղղաձիգ նավթ­ամ­բար­ների դեպքում - 0.8մ, հորիզոնական նավթամբարների դեպքում - 0.5մ բարձրու­թյամբ պարիսպով, իսկ նավթամբարների պատերի և պարփակող պարիսպի միջև հեռավորությունը պետք է լինի ոչ պակաս քան 1.0մ:
7. Ստորգետնյա նավթամբարների խումբը պարփակող պարիսպով սահմանա­փակ­ված ծավալը պետք է առնվազն 10%-ով գերազանցի խմբում ամենամեծ նավթամ­բարի ծավալին:
8. Վերգետնյա նավթամբարների մեկ խմբի ներսում ոչ պակաս քան 0.8մ բարձրությամբ պարիսպով պետք է պարփակել.

ա) յուրաքանչյուր 3 000 մ3 ծավալով, կամ մի քանի ավելի փոքր, բայց գումարային ընդհա­նուրը 5 000 մ3–ը գերազանցող նավթամբարները,

բ) յուղի և մազութի նավթամբարները այլ նավթամբարներից,

գ) էթիլացված բենզինի նավթամբարները այլ նավթամբարներից:

1. Նավթամբարները, աղյուսակ 7-ի պահանջների պահպանմամբ, խմբում պետք է տեղակայվեն.

ա) մինչև 1000 մ3 ծավալով նավթամբարները՝ ոչ ավելի քան 4 շարքով,

բ) 1000 մ3 և ավելի ծավալով նավթամբարները՝ ոչ ավելի քան 3 շարքով:

1. Եթե ՆՆՊ-ի ներքին ճանապարհներից և անցուղիներից չի ապահովվում հրամարիչ նյութի մատուցումը երկու և ավելի շարքով տեղակայված նավթամբարներին, ապա խումբը պարփակող պարիսպի մեջ պետք է նախատեսել մուտք շարժական հրշեջ տեխնիկայի համար: Այս դեպքում այդ անցման երթևեկելի մասի նիշը պետք է 0.2 մ բարձր լինի թափված հեղուկի հաշվարկային մակարդակից:
2. Պարիսպից անցնելու (ու նաև հողածածկ նավթամբարներ բարձրանալու) համար պետք է պարիսպի (հողաթմբի) հակադիր մասերում նախատեսել 0.7մ-ից ոչ պակաս լայնությամբ, նավթամբարների խմբի համար 4 հատ, իսկ առանձին նավթամբարների համար 2 հատ աստիճան-անցումներ, հետիոտն արահետներ (մայթեր) 0.75մ-ից ոչ պակաս լայնությամբ:
3. Պարիսպով պարփակված և նավթամբարներից ազատ տարածքը պետք է պատվի նավթա­մթերքների համար անանցանելի և չայրելի նյութերով։
4. Պարիսպով պարփակված տարածքում.

ա) չի թույլատրվում միջանցիկ խողովակաշարերի կամ այլ սարքերի ու համակարգերի տեղակայում,

բ) խողովակների միացումը պետք է իրականացվի եռակցմամբ,

գ) փականների կամ այլ արմատուրի միացումը թույլատրվում է նաև կցաշուրթերով՝ չայրելի միջադիրների կիրառմամբ:

8. ՆԱՎԹԱՄԹԵՐՔՆԵՐԻ ԾԱԽՍԱՅԻՆ ՊԱՀԵՍՏՆԵՐ

1. Սույն բաժնի պահանջները պետք է հաշվի առնվեն կազմակերպությունների (արտա­դրական, տրանսպորտային, գյուղատնտեսական, էներգետիկ, շինարարական և այլն) կազմում ընդգրկված և աղյուսակ 9-ում նշված ծավալները չգերազանցող ՆԾՊ-ի նախագծման ժամանակ:

Աղյուսակ 9

|  |  |  |
| --- | --- | --- |
| Պահվող նավթամթերքը | Կազմակերպության ՆԾՊ ընդհանուր ծավալը, մ3 | |
| վերգետնյա | ստորգետնյա |
| Դյուրաբոցավառ | 20 | 40 |
| Այրելի | 200 | 400 |

1. ՆԾՊ-ում վերոգրյալ ծավալները գերազանցող նավթամբարների դեպքում պետք է ղեկավարվել 5-7 բաժինների պահանջներով:
2. Վերգետնյա և ստորգետնյա նավթամբարներում դյուրաբոցավառ և այրելի նավթա­մթերքների միաժամանակ պահման դեպքում ՆԾՊ-ի ընդհանուրի բերված ծավալը չպետք է գերազանցի աղյուսակ 9-ի տվյալներին, ընդ որում ընդհանուրի բերված ծավալը որոշվում է հետևյալ հաշվարկով.

ա) 1 մ3 դյուրաբոցավառ նավթամթերքը հավասար է 5 մ3 այրելի նավթամթերքին,

բ) վերգետնյա նավթամբարի 1 մ3 ծավալը հավասար է 2 մ3 ստորգետնա նավթամբարի ծավալին:

1. Ընդհանուրի բերված ծավալի հաշվարկում հաշվի են առնվում լցաթափման ուղե­հարթակների մոտ միջանկյալ, և հաշվի չեն առնվում հոսակորուստների հավաքման, արտադրական կամ արտադրական-անձրևատար կոյուղիների մաքրման կայան­նե­րում որսված նավթամթերքների պահեստարանների ծավալները:
2. Հեռավորությունը բնակելի և հասարակական շենքերից մինչև կազմակերպու­թյուն­ների ՆԾՊ-ը պետք է ընդունել աղյուսակ 2-ի 6-րդ կետի համաձայն, իսկ մինչև բնակելի և հասարակական օբյեկտները սպասարկող կաթսայատների, դիզելային էլ.կայան­ների և այլ էներգետիկ օբյեկտների կազմում գտնվող այրելի ՆԾՊ-ը՝ համաձայն աղյուսակ 10-ի:

Աղյուսակ 10

|  |  |  |  |
| --- | --- | --- | --- |
| ՆԾՊ-ի տարողությունը, մ3 | Շենքերի ու շինությունների հեռավորությունները ըստ հրակայունության աստիճանի, մ | | |
| I, II | III | IV, V |
| մինչև 100 | 20 | 25 | 30 |
| 101- 400 | 30 | 35 | 40 |

1. Հեռավորությունը կազմակերպության շենքերից, շինություններից և արտաքին կայանքներից մինչև ՆԾՊ-ի վերգետնյա նավթամբարներ պետք է ընդունել համաձայն աղյուսակ 11-ի:

Աղյուսակ 11.

|  |  |  |
| --- | --- | --- |
| Շենքերը, շինություններն ու արտաքին կայանքները | Հեռավորությունը, մ | |
| դյուրաբոցա-վառ | այրելի |
| 1. Մթերամուղ պոմպերի հարթակներ և շինություններ, լցման և լցաբաշխման տեղամասեր | 10 | 8 |
| 1. Տարայի մեջ նավթամթերքների պահման հարթակներ և պահեստային շինություններ, ավտոմոբիլային և երկաթու­ղա­յին լցաթափման ուղեհարթակներ, նավթա­մթերքի բաշխման աշտարակներ | 15 | 10 |
| 1. Ավտոմոբիլային գլանանոթների լցաթափման առանձին սարքվածքներ, (մինչև 3 կանգնակներով) | 10 | 8 |

1. Աղյուսակ 11-ի հեռավորությունները ՆԾՊ-ի ստորգետնյա նավթամբարների դեպքում թույլատրվում է փոքրացնել 50%-ով:
2. ՆԾՊ-ում այրելի նավթամթերքների ստորգետնյա, և 120°С–ից բարձր բռնկման ջերմաստիճանով նավթամթերքների վերգետնյա նավթամբարներից հեռավորու­թյուն­ները մինչև այդ նյութերի մթերամուղ պոմպակայաններ չեն նորմավորվում:
3. ՆԾՊ-ում մթերամուղ պոմպակայաններից, տարայով պահվող նավթամթերքների պահեստների շենքերից հեռավորությունը մինչև ավտոմոբիլային և երկաթուղային լցաթափման ուղեհարթակների արտաքին եզրը պետք է ընդունել.

ա) դյուրաբոցավառ նավթամթերքների դեպքում – ոչ պակաս քան 10 մ,

բ) այրելի նավթամթերքների դեպքում – ոչ պակաս քան 8 մ:

1. ՆԾՊ-ում ընդգրկված վերգետնյա նավթամբարներից, տարայով և նավթամբարնե-րում պահվող նավթամթերքի պահեստներից, մթերամուղ պոմպակայաններից, լցման, լցաբաշխման տեղամասերից, ավտոմոբիլային և երկաթուղային լցաթափ-ման ուղեհարթակների արտաքին եզրագծից և նավթամթերքների դատարկման և միջանկյալ նավթամբարներից հեռավորությունը մինչև ավտոմոբիլային ճանա-պարհ և երկաթգիծ պետք է ընդունել ըստ աղյուսակ 12-ի:

Աղյուսակ 12.

|  |  |  |
| --- | --- | --- |
| Ճանապարհը | Հեռավորությունը նավթամթերքով շենքերից, շինություններից և արտաքին կայանքներից, մ | |
| դյուրաբոցավառ | այրելի |
| 1. Մինչև ընդհանուր երկաթգծի առանցքը | 50 | 30 |
| 2. Մինչև ձեռնարկության ներքին երկաթգծի առանցքը (բացառությամբ երկաթգծերի, որոնցով տեղափոխվում են տաք ձուլվածքներ, նախապատվաստվածքներ և կիսա­ֆաբրիկատներ) | 20 | 10 |
| 3. Մինչև ավտոճանապարհի երթևեկելի եզրը.  ա) ընդհանուր ցանցի ճանապարհներ,  բ) ձեռնարկության ներքին ցանցի ճանապարհներ | 15  9 | 10  5 |

1. Աղյուսակ 12-ում նշված հեռավորությունները ՆԾՊ-ի ստորգետնյա նավթամ­բար­ների դեպքում թույլատրվում է փոքրացնել 50%-ով:
2. Տարայով և նավթամբարներում պահվող 120°С–ից բարձր բռնկման ջերմաստիճա-նով նավթամթերքների պահեստային շենքերից, լոկոմոտիվների վառելիքով և քսայուղերով լիցավորման աշտարակներից հեռավորությունը մինչև կազմակերպու-թյան ներքին երկաթուղագծեր թույլատրվում է ընդունել ՀՀ Կառավարության 22.04.2010թ. 570-Ն որոշմամբ հատատված նորմատիվ պահանջների համաձայն:
3. Հեռավորությունները ՆԾՊ-ի բաշխիչ աշտարակներից մինչև ձեռնարկության շենքեր ու շինություններ պետք է ընդունել.

ա) I, II, III և IV հրակայունության աստիճանի ու կոնստրուկտիվ հրդեհային վտանգավո-րության C0 (Ց0) դասի շենքերի խուլ (առանց բացվածքների) պատերի կողմից՝ ոչ պակաս քան 3.0 մ,

բ) I, II, III և IV հրակայունության աստիճանի ու կոնստրուկտիվ հրդեհային վտանգավո-րության C0 (Ց0) դասի շենքերի բացվածքներով պատերի կողմից՝ ոչ պակաս քան 9.0մ,

գ) այլ շենքեր – ոչ պակաս քան 18.0մ:

1. ՆԾՊ-ի մթերամուղ պոմպակայանների, տարաներում կամ նավթամբարներում պահվող նավթամթերքների պահեստների սենքերը պետք է բաժանվեն այլ սենքե-րից 1-ին տիպի հակահրդեհային միջնապատերով: Այդ միջնապատերում դռների բացվածքներում պետք է նախատեսել 0.15մ բարձրությամբ շեմքեր թեքամուտքով:
2. Կոնստրուկտիվ հրդեհային վտանգավորության C0 (Ց0) դասի I և II հրակայունության աստիճանի արտադրական, ինչպես նաև միահարկ III և IV հրակայունության աստիճանի շենքերում թույլատրվում է տեղակայել աղյուսակ 13-ում բերված նավթամթերքի քանակությունները չգերազանցող ծախսային պահեստ:

Աղյուսակ 13.

|  |  |  |  |
| --- | --- | --- | --- |
| Պահման պայմանները | Նավթամթերքի քանակու-թյունը (նավթամբարում և տարայում) մ3 | | |
| դյուրաբոցա­վառ | այրելի |
| 1. Հատուկ սենքում, հարևան սենքերից բաժանված 1-ին տիպի հակահրդեհային միջնապատերով, 3-րդ տիպի ծածկերով, անմիջականորեն դեպի դուրս ելքով   ա) I և II հրակայունության աստիճանի շենքեր,  բ) III և IV հրակայունության աստիճանի ու կոնստրուկտիվ հրդեհային վտանգավորության C0 (Ց0) դասի շենքեր | 20  8 | 100  30 |
| 1. I և II հրակայունության աստիճանի արտադրական, պահեստային շենքերի սենքերում | 1 | 3 |
| 1. I և II հրակայունության աստիճանի շենքերի նկուղային, անմիջականորեն դեպի դուրս ելքով սենքեր, որոնք հարևան սենքերից բաժանված 1-ին տիպի հակա­հրդե­հային միջնապատերով և 3-րդ տիպի ծածկերով, | Չի թույլա­տրվում | 100 |
| 1. Նույնը, նկուղային սենքերում յուղի համար նախատեսված գլանանոթներում և բաքերում.   ա) I և II հրակայունության աստիճանի շենքեր,  բ) III և IV հրակայունության աստիճանի ու կոնստրուկտիվ հրդեհային վտանգավորության C0 (Ց0) դասի շենքեր | Չի թույլատրվում  Չի թույլատրվում | 125  35 |

1. Չի թույլատրվում նավթամբարից դյուրաբոցավառ և այրելի նավթամթերքների գոլորշիների բաց թողնումը դրանց տեղակայման սենք:
2. Արտադրական շենքերում տեղակայված ընդհանուրը 1 մ3-ից ավելի ծավալով դյուրա­բոցավառ, և 5 մ3-ից ավելի վառվող նավթամթերքներով վերգետնյա ՆԾՊ-ի նավթամ­բարների համար պետք է նախատեսվեն դրանց դատարկման սարքվածք-ներ դեպի վթարային ստորգետնյա նավթամբարներ, կամ մթերամուղ պոմպեր՝ դրանց պարունակությունը պահեստի հիմնական նավթամբարներ մղելու համար:
3. Վթարային նավթամբարի ծավալը պետք է լինի ոչ պակաս, քան ՆԾՊ-ի շենքում տեղակայված նավթամբարների ընդհանուր ծավալի 30%-ը, և ոչ պակաս, քան դրանցից ամենամեծի ծավալը:
4. Վթարային նավթամբարը, որի մեջ նավթամթերքը լցվում է ինքնահոսքով, պետք է լինի ստորգետնյա, և տեղակայվի շենքից դուրս՝ նրա առանց բացվածքի պատերից ոչ պակաս քան 1.0 մ, իսկ բացվածքով պատերից՝ 5․0մ, հեռու:
5. Հատուկ վթարային նավթամբար կարող է չպահանջվել, եթե ապահովվում է նավթամթերքի ինքնահոսքը դեպի հիմնական նավթամբար: Այդ դեպքում վթարա-յին դատարկման յուրաքանչյուր խողովակը.

ա) պետք է ունենա 100մմ-ից ոչ պակաս տրամագիծ,

բ) ապահովված լինի այդ խողովակներով կրակի տարածումն արգելող սարքվածք-ներով,

գ) պետք է ունենա շենքից դուրս կամ 1-ին հարկում դեպի դուրս ելքին մոտ փական:

1. Վթարների դեպքում ՆԾՊ-ը դատարկող մթերամուղ պոմպերը անհրաժեշտ է տեղակայել առանց նավթամբարների սենքում կամ շենքից դուրս:
2. Նկուղային հարկերում տեղակայված յուղի նավթամբարների վթարային դատար­կում կարելի է չնախատեսել:
3. Բնակավայրերում և դրանցից դուրս տեղակայված շինհրապարակներում թույլա-տըրվում է կազմակերպել միայն վերգետնյա, դյուրաբոցավառ նավթամթերքների համար մինչև 10 մ3, այրելի նավթամթերքների համար՝ մինչև 50 մ3 ծավալով ժամա­նակավոր ծախսային մեկ պահեստ, որը բոլոր կողմերից պետք է պարփակված լինի պարիսպով:

9․ ՏԱՐԱՅՈւՄ ՊԱՀՎՈՂ ՆԱՎԹԱՄԹԵՐՔԻ ՊԱՀԵՍՏՆԵՐ.

ԼՑՄԱՆ ԵՎ ԼՑԱԲԱՇԽՄԱՆ ՏԵՂԱՄԱՍԵՐ

1. Տարայով ՆՆՊ-ը թույլատրվում է կազմակերպել միայն հատուկ սարքավորված շենքերում ու շինություններում կամ շվաքարաններով հարթակներում:
2. Այդ նպատակով, դյուրաբոցավառ նավթամթերքների դեպքում, շենքերը պետք է լինեն մեկ հարկից ոչ ավելի, այրելի նավթամթերքների դեպքում.

ա) I և II հրակայունության աստիճանի ու կոնստրուկտիվ հրդեհային վտանգավորու-թյան С0 դասի շենքերում՝ 3 հարկից ոչ ավելի,

բ) III և IV հրակայունության աստիճանի ու կոնստրուկտիվ հրդեհային վտանգավորու-թյան С0 դասի շենքերում՝ 1 հարկից ոչ ավելի:

1. Տարայում այրելի նավթամթերքները թույլատրվում է պահել ստորգետնյա մեկ հար-կանի շինություններում։
2. Արգելվում է պահեստային շենքերից դուրս տարաներում պահել 45 °С և ցածր բռնկման ջերմաստիճանով նավթամթերքները:
3. Պահեստային 1 շենքում կամ 1 շվաքարանի տակ տարաներում պահեստավորված նավթամթերքի ընդհանուր ծավալը չպետք է գերազանցի.

ա) դյուրաբոցավառ նավթամթերքներինը՝ 200 մ3,

բ) այրելի նավթամթերքներինը՝ 1000 մ3:

1. Դյուրաբոցավառ և այրելի նավթամթերքների համատեղ պահման դեպքում նշված տարողությունները հաշվվում են բերված տարողությամբ՝ 5.0 մ3 այրելի նավթա-մթերքը հավասարեցվում է 1.0 մ3 դյուրաբոցավառ նավթամթերքին և հակառակը:
2. Տարայով պահվող նավթամթերքների պահեստային շենքերն ու շվաքարանով հար-թակները պետք է 1-ին տիպի միջնապատերով բաժանվեն սենքերի ու հատվածա-մասերի, յուրաքանչյուրը ոչ ավելի քան 40 մ3 - դյուրաբոցավառ նավթամթերքի, և 200 մ3 - այրելի նավթամթերքների դեպքում:
3. Տարայով պահվող նավթամթերքների պահեստային սենքերը պետք է 1-ին տիպի միջնապատերով առանձնանան շենքի մյուս հատվածամասերից ու սենքերից:
4. Այդ միջնապատերում դռների բացվածքներում պետք է նախատեսել 0.15մ բարձրությամբ թեքամուտքերով շեմքեր:
5. Տարայով պահվող նավթամթերքների պահեստային սենքերի, ու նաև լցման ու լցաբաշխման տեղամասերի հատակները պետք է լինեն չայրելի, նավթամթերք չներծծող նյութերից և հեղուկի հոսքի համար ունենան թեքություն դեպի վաքերը, փոսորակներն ու հոսակները:
6. Պայթյունահրդեհավտանգավորության Ա և Բ կարգի սենքերում անհրաժեշտ է կիրառել կայծ չառաջացնող հատակներ ըստ ՍՆԻՊ 2.03.13-88:
7. Ավտոմոբիլային և երկաթուղային բեռնահարթակները (թեքահարթակները) պետք է լինեն չայրելի նյութերից:
8. Տարայում պահվող նավթամթերքների պահեստային շվաքարանով հարթակներն անհրաժեշտ է պարփակել 0.5մ բարձրությամբ պարիսպով, իսկ մոտենալու համար՝ աստիճաններով կամ թեքամուտքով:
9. Լցման տեղամասի առանց բացվածքների պատերից դեպի դուրս 2.0 մ հեռավորու-թյան վրա թույլատրվում է տեղակայել յուրաքանչյուրը 5.0 մ3-ից, և ընդհանուրը 40 մ3-ից ոչ ավելի ծավալներով լցաբաշխման նավթամբարներ, որոնց միջև հեռավորությունը պետք է լինի 1.0 մ-ից ավելի:
10. 20 մ3-ից ոչ ավելի ծավալներով տաքացում պահանջող յուղի հանույթի լցաբաշխման նավթամբարները թույլատրվում է տեղակայել այնպես, որ մի ճակատը գտնվի լցման տեղամասի սենքում, իսկ այդպիսի 5.0 մ3-ից ոչ ավելի ծավալներովը՝ ամբողջապես լցման տեղամասում, բայց այնպես, որ դրանցից ելնող գոլորշիները հեռացվեն սենքից դուրս:
11. Թույլատրվում է մեկ հարկանի շենքերում տեղակայված յուղերի լցման ու կշռա-բաշխման տեղամասերում 80 մ3-ից ոչ ավելի յուղամբարները տեղակայել նկուղում: Այդ նկուղային սենքերից ելքերը պետք բացվեն անմիջապես շենքից դուրս և չպետք է հաղորդակցվեն շենքի մնացած հարկերի հետ:

10. ԼՑԱԹԱՓՄԱՆ ՈՒՂԵՀԱՐԹԱԿՆԵՐ

1. Երկաթուղային լցաթափման ուղեհարթակները պետք է տեղակայվեն երկաթգծի հորիզոնական, ուղիղ կամ 200 մ-ից ոչ պակաս շառավղով հատվածներում:
2. Երկաթգծի հատվածները, որոնց վրա տեղակայվում են լցաթափման ուղե­հար­թակ­ները, պետք է ունենան այդ հատվածը շրջանցող զուգահեռ հատված, նախա­տես­ված երկաթուղային գլանանոթները ուղեհարթակներից երկկողմանի հեռացման համար:
3. Գործող երկկողմանի ուղեհարթակների վերակառուցման կամ ընդարձակման ժամանակ շրջանցող երկաթգծի անհնարինության, ինչպես նաև միակողմանի ուղեհարթակների դեպքում թույլատրվում է նախատեսել փակուղային երկաթգիծ: Փակուղու վերջում պետք է տեղակայվի համապատասխան հզորությամբ կարապիկ, որի ճոպանը պետք է 30 մ-ով ավելի երկար լինի, քան ամենահեռու գլանանոթի և ճակատային հենակային չորսուի միջև հեռավորությունն է:
4. Չի թույլատրվում ուղեհարթակի տեղակայումը միջանցիկ երթանցներ նախա­տեսող երկաթգծի վրա:
5. Հնարավորության դեպքում դյուրաբոցավառ և այրելի հեղուկների ուղե­հար­թակ­ները պետք է տարանջատվեն:
6. Երկու մոտակա զուգահեռ տեղակայված ուղեհարթակների, ՆՆՊ-ի այլ երկաթ­գծերի առանցքների միջև հեռավորությունը պետք է լինի.

ա) 120 °С-ից ցածր բռնկման ջերմաստիճանով նավթամթերքների դեպքում դեպքում՝ 20 մ,

բ) 120 °С-ից բարձր բռնկման ջերմաստիճանով նավթամթերքների և մազութի դեպքում՝ 10 մ:

1. Լցաթափման սարքվածքների միջանկյալ նավթամբարները, բացի 120 °С-ից բարձր բռնկման ջերմաստիճանով նավթամթերքներով և մազութով նավթամբար­ների, չի թույլատրվում տեղակայել երկաթգծերի տակ:
2. Լցաթափման ուղեհարթակները պետք է ունենան 0.2 մ-ից ոչ պակաս կողեզրով պարփակված կոշտ, չայրելի, նավթամթերք չներծծող նյութերից ծածկ և հեղուկի հոսքի համար՝ 2%-ից ոչ պակաս թեքություն դեպի ընդունիչ անոթները՝ վաքեր, հորեր, փոսորակներ և այլն:
3. Լցաթափման ուղեհարթակների աստիճանները պետք է լինեն չայրելի նյութից, տեղակայված ուղեհարթակների ծայրերում և ըստ երկարության իրարից 50 մ-ից ոչ հեռու, ունենան 0.7 մ-ից ոչ պակաս լայնություն, 450-ից ոչ ավել թեքություն և 1.0 մ-ից ոչ պակաս բազրիքներ:
4. Լցաթափման ուղեհարթակների կրող էլեմենտները պետք է լինեն չայրելի նյութերից, սյուներն ունենան Ռ120-ից ոչ պակաս, հեծանները՝ Ռ60-ից ոչ պակաս հրակայունության աստիճան ըստ ՀՀ ՇՆ 21-01։

11. ՄԹԵՐԱՄՈւՂ ՊՈՄՊԱԿԱՅԱՆՆԵՐ

1. ՆՆՊ-ի մթերամուղ պոմպակայաններում թույլատրվում է տեղակայել դիզելային էլեկտրական գեներատորներ: Ընդ որում, դրանց ծախսային անոթները մեկ օրվա անհրաժեշտ ծավալից ոչ ավելի, պետք է տեղակայվեն պոմպակայանից դուրս, առանց բաց­վածք­ներով պատի կողմից, կամ էլ չայրելի նյութերից կառուցված կցաշենքում:
2. 120 °С-ից բարձր բռնկման ջերմաստիճանով նավթամթերքների և մազութի ստոր­գետնյա հորիզոնական նավթամբարների ճակատային պատը թույլատրվում է տեղակայել պոմպակայաններում կամ հսկման-կառավարման կետերում:
3. Փականների հանգույցը պետք է տեղակայվի պոմպերի սենքից 1-ին տիպի միջնա-պատով առանձնացված սենքում և ունենա առանձին ելք անմիջապես դեպի դուրս:
4. Մթերամուղ պոմպակայանի շենքում պոմպերի էլեկտրական (բացի պայթունա-անվտանգ) կամ ներքին այրման շարժիչների սենքը, պետք է առանձնացվի պոմպերի սենքից 1-ին տիպի առանց բացվածքի միջնապատով, իսկ լիսեռների անցման հատվածներում պետք է տեղակայվեն խցող սարքվածքներ:

12. ԷԼԵԿՏՐԱՄԱՏԱԿԱՐԱՐՈւՄ ԵՎ ԿԱՊ

1. Էլեկտրական մատակարարման հուսալիության նկատմամբ պահանջները ըստ ՀՀ Կառավարության 2006թ. դեկտեմբերի 21-ի 1943-Ն որոշմամբ հաստատված «Էլեկտրա­տեղա­կայանքների սարքվածքին ներկայացվող ընդհանուր պահանջներ» տեխ­նի-կա­կան կանոնակարգի և էլ.մատակարար կազմակերպության հետ համա­ձայ­նեց­ված ներկայացնում է պատվիրատուն նախագծման առաջադրանքում: Ընդ որում, հակահրդեհային պաշտպանության համակարգերի բոլոր էլեկտրա­ընդունիչները, ներառյալ հակահրդեհային պոմպակայանները, պետք է համարվեն 1-ին կարգի էլեկտրաընդունիչներ:
2. Մթերամուղ պոմպակայանների օպերատորների ու կարգավարների սենքերում պետք է նախատեսվեն վթարային լուսատուներ:
3. Հակահրդեհային պաշտպանության էլ․սարքավորումները պետք բավարարեն ՀՀ Կառավարության 21.12.2006թ. 1943-Ն որոշմանը և ՀՀՇՆ II-8.04.02-2005-ի պահանջներին սույն նորմերին չհակասող մասով։
4. ՆՆՊ-ի ներքին և արտաքին կապի միջոցների պահանջները շահագրգիռ կազմա-կերպությունների հետ համաձայնեցված ներկայացնում է պատվիրատուն նախա-գծման առաջադրանքում:

13. ԱՆՎՏԱՆԳՈւԹՅԱՆ ՀԱՄԱԿԱՐԳԵՐ

1. ՆՆՊ-ը պարտադիր պետք է սարքավորվեն հետևյալ անվտանգության համա­կարգերով.

ա) հրդեհի ազդանշանման և տեղեկացման ինքնաշխատ համակարգով,

բ) հովացման համակարգով,

գ) հրդեհաշիջման համակարգով,

դ) տեսահսկման համակարգով:

1. Անվտանգության մնացած՝ պահպանության, տագնապի, մուտքի հսկման և կառավարման համակարգերի անհրաժեշտությունն ու հագեցվածությունը որոշում և ներկայացնում է պատվիրատուն նախագծման առաջադրանքում:

13.1 ՀՐԴԵՀԻ ԱԶԴԱՆՇԱՆՄԱՆ ԵՎ ՏԵՂԵԿԱՑՄԱՆ ԻՆՔՆԱՇԽԱՏ

ՀԱՄԱԿԱՐԳԵՐԻՆ ՆԵՐԿԱՅԱՑՎՈՂ ԸՆԴՀԱՆՈՒՐ ՊԱՀԱՆՋՆԵՐԸ

1. ՆՆՊ-ի շենքերը, շինությունները, սենքերն ու կայանքները հրդեհի ազդանշանման և տեղեկացման համակարգերով սարքավորելու անհրաժեշտությունը և պահանջ­ները որոշվում են ՀՀՇՆ II-8.04.02-2005, ՀՀ ՏԿԱԻ նախարարի 18.06.2015թ. 595-Ն հրամանով հաստատված «Հրդեհային անվտանգության կանոնները» և այլ գործող հարակից նորմատիվային փաստաթղթերով:
2. Բացի վերոգրյալից, ՆՆՊ-ում հրդեհային ազդանշանման և տեղեկացման համակարգերով պետք է սարքավորվեն.

ա) մթերամուղ պոմպակայանների շենքերում՝ պոմպերի և փականների սենքերը,

բ) նավթամթերքներով կեղտաջրերի, որսված նավթամթերքների և կոյուղաջրերի արտամղման պոմպակայանները,

գ) տարայում պահվող նավթամթերքների պահեստային սենքերը,

դ) լցման, լցաբաշխման ու ցանկացած այլ սենքեր, որտեղ մշտապես կամ ժամանա-կավոր հնարավոր է նավթամթերքի առկայությունը:

1. ՆՆՊ-ում տեղակայված հրդեհի ազդանշանման համակարգերում անհրաժեշտ է կիրառել հետևյալ հրդեհի ինքնաշխատ ազդասարքերը.

ա) բաց (հնարավոր է նաև փակ) տարածքներում՝ բոցի ազդասարքեր,

բ) նավթամթերքներով սենքերում պարտադիր հրդեհի 2 տարբեր արգասիքների զգայունությամբ ազդասարքեր, այն է՝ կետային ծխային (պարտադիր սև ծխի) կամ գծային և կետային ջերմային (առավելագույն-դիֆերենցված)

գ) առանց նավթամթերքների սենքերում՝ ըստ ՀՀՇՆ II-8.04.02-2005-ի պահանջների:

1. Կիրառվող ազդասարքերի իներցիականությունը չպետք է գերազանցի 15 վրկ-ը։
2. ՆՆՊ-ում, բացի հրդեհի ինքնաշխատ ազդասարքերից, պետք է տեղակայվեն ձեռքի հրդեհի ազդասարքեր.

ա) պայթյունահրդեհային վտանգավորության Ա, Բ և Վ կարգի շենքերում՝ շենքի դրսից մուտքի մոտ և պարագծով, իրարից ոչ ավել քան 40 մ հեռավորությամբ,

բ) լցաթափման ուղեհարթակների ճակատային հատվածներում և ըստ երկարության՝ ամեն 25մ-ը մեկ, բայց ոչ պակաս քան 2 հատ (ամեն աստիճանի մոտ),

գ) ՆՀ-ի և տարայով նավթամթերքների պահպանման հարթակների մոտ՝ պարիսպի եզրագծով, իրարից ոչ հեռու քան 75մ՝ 120 °С-ից բարձր բռնկման ջերմաստիճանով նավթամթերքների և 50մ՝ մնացած նավթամթերքների դեպքում,

դ) պայթյունահրդեհային վտանգավորությամբ արտաքին տեխնոլոգիական սարքա­վորանքի պարագծով ամեն 25մ-ը մեկ, բայց ոչ պակաս քան 2 հատ:

1. Ձեռքի հրդեհի ազդասարքերը տեղակայվում են պարփակող պարիսպից կամ արտաքին սարքավորանքի սահմանագծից ոչ ավելի քան 5 մ, և լցաթափման ուղե­հարթակներից ոչ ավելի քան 20 մ հեռու:
2. Հրդեհի ազդանշանման համակարգի ընդունիչ-հսկիչ սարքերը պետք է տեղա­կայվեն մարդկանց շուրջօրյա հերթապահությամբ (ներկայությամբ) սենքում և ապահովեն նրանց կողմից հրդեհային տագնապ ազդարարելու հնարավորություն՝ հրդեհի ձեռքի ազդասարքով կամ անմիջապես ընդունիչ-հսկիչ սարքից:
3. Հրդեհի ազդանշանման համակարգերից տագնապի ազդանշանները պարտադիր ինքն­աշխատ կերպով պետք է հաղորդվեն ՀՀ ԱԻՆ նախարարության համա­պա­տասխան ստորաբաժանմանը լարային կամ անլար կապուղիներով համաձայն տեխնիկական առաջադրանքի:

13.2 ՀՐԴԵՀԱՇԻՋՄԱՆ ԵՎ ՀՈՎԱՑՄԱՆ ՀԱՄԱԿԱՐԳԵՐԻՆ

ՆԵՐԿԱՅԱՑՎՈՂ ԸՆԴՀԱՆՈՒՐ ՊԱՀԱՆՋՆԵՐԸ

1. ՆՆՊ-ում հրդեհաշիջման և հովացման համակարգերի նախագծման ժամանակ, բացի սույն նորմերի պահանջներից, պետք է հաշվի առնվեն նաև ՀՀՇՆ II-8.04.02-2005, ՀՀՇՆ 40-01.01-2014, ՀՀ ՏԿԱԻ նախարարի 18.06.2015թ. 595-Ն հրամանով և այլ գործող հարակից նորմատիվային փաստաթղթերի պահանջները: Նախագծերում պետք է ներկայացվեն.

ա) հրամարիչ նյութի ընտրության հիմնավորումները,

բ) հրամարիչ նյութի քանակության հաշվարկը,

գ) հովացման և հրդեհաշիջման (փրփրաշիջման դեպքում) համար անհրաժեշտ ջրի քանակության հաշվարկը,

դ) հրդեհաշիջման և հովացման կայանքների հիդրավլիկական հաշվարկները,

ե) գազային հրդեհաշիջման դեպքում՝ նաև պաշտպանվող ծավալներից ճնշման ավելցուկի արտանետման բացվածքի հաշվարկը:

1. Բոլոր կայանքները, անկախ հրամարիչ նյութից և կառավարման ձևից, պետք է սարքավորված լինեն շարժական հրշեջ տեխնիկայի միացման համար նախատես-ված՝ նավթամբարը (կամ դրանց խումբը) պարփակող պարիսպից դուրս բերված, գետնից 0.8-1.0մ բարձրությամբ, միացման կցորդիչներով ու խցափակիչներով հանգույցներով: Դրանց վրա պետք է նշված լինի պահանջվող ջրի ճնշումը:
2. I կարգի ՆՆՊ-ի վերգետնյա նավթամբարների, ու նաև աղյուսակ 14-ում նշված շեն­քերի ու շինությունների համար պետք է նախատեսել հրդեհաշիջման և ջրով հովացման ինքնաշխատ համակարգեր (օրինակ՝ նկ.1):
3. II կարգի նավթամբարների և III կարգի 200 մ3 և ավելի ծավալով նավթ­ամ­բարներում ինքնաշխատ համակարգերի փոխարեն թույլատրվում է նախատեսել օպերա­տո­րական/կարգավարական սենյակներից հեռավարար թողարկումով ոչ ինքնաշխատ հրդեհաշիջման և ջրով հովացման համակարգեր:
4. III կարգի ՆՆՊ-ի վերգետնյա նավթամբարների մինչև 200 մ3 ծավալով նավթամ­բարների հրդեհաշիջումն և ջրով հովացումը հեռավարար թողարկման փոխարեն թույլատրվում է իրականացնել շարժական միջոցներով, բայց պայմանով, որ նավթ-ամբարների վրա անշարժ կերպով տեղակայված լինեն հրդեհաշիջման և ջրով հովացման համար անհրաժեշտ մասնագիտացված սարքավորանքը (փրփրար-տադրիչներ, փրփրաթափիչներ, ածխածնի երկօքսիդի մատուցման գլխադիրներ, ջրի ոռոգիչներ), հրամարիչ նյութի ու ջրի մատուցման համար նախատեված չոր խողովակաշարերը 131 կետով նախատեսված հանգույցներով (օրինակ՝ նկ.2):
5. Կազմակերպությունների ծախսային պահեստների հովացումը թույլատրվում է իրա­կանացնել ձեռնարկության արտաքին, ջրի անհրաժեշտ ճնշմամբ և նորմատիվային ելքով հակահրդեհային ջրմուղով, իսկ հրդեհաշիջումը՝ դրանց շուրջը տեղակայված փրփրային հրշեջ պահարաններում գտնվող միջոցներով:
6. 25 մ3 ծավալը գերազանցող ստորգետնյա նավթամբարների հրդեհաշիջումը և ջրով հովացումը պետք է նախատեսել օպերատորական/կարգավարական սենյակից հեռավարար թողարկմամբ՝ նավթամբարների վրա անշարժ կերպով տեղակայված հրդեհաշիջման և ջրով հովացման համար անհրաժեշտ մասնագիտացված սարք­ա­վորանքի (փրփրարտադրիչներ, փրփրաթափիչներ, ածխածնի երկօքսիդի մատուց­ման գլխադիրներ, ջրի ոռոգիչներ), հրամարիչ նյութի ու ջրի մատուցման համար նախատեված չոր խողովակաշարերի միջոցով։ Միաժամանակ պետք է տեղա­կայ­ված լինեն 131 կետով նախատեսված սարքվածքները:
7. Մինչև 25 մ3 ծավալով նավթամբարների հրդեհաշիջումը և ջրով հովացումը կարելի է իրականացնել շարժական միջոցներով, առանց այդ նավթամբարների վրա անշարժ կերպով տեղակայված սարքավորանքի։
8. Մինչև 25 մ3 ծավալով նավթամբարների հրդեհաշիջումը և ջրով հովացումը կարելի է իրականացնել շարժական միջոցներով, առանց այդ նավթամբարների վրա անշարժ կերպով տեղակայված սարքավորանքի։
9. Պաշտպանիչ պատյանով կամ պաշտպանախցով նավթամբարների դեպքերում պետք է ապահովվի հովացման ամբողջ ընթացքում պաշտպանիչ պատյան կամ պաշտպանախուց մատուցվող հովացնող ջրի հեռացումը, ինչպես նաև դրանից հետո նաև այնտեղի մնացորդային ջրերի հեռացումը դրա համար նախատեսված ջրահեռացման սարքվածներով: Մնացորդային ջրերի հեռացումից հետո պետք է ապահովվի պաշտպանիչ պատյանի կամ պաշտպանախցի ներսի չորացումը օդով կամ ազոտով փչահարումով:
10. Երկաթուղային և ավտոմոբիլային գլանանոթների բոլոր լցաթափման ուղեհար-թակների ու սարվածքների վրա պետք է տեղակայել հեռավարար թողարկումով անշարժ հրդեհաշիջման սարքվածքներ (օրինակներ՝ նկ.3 և 4):
11. ՆՆՊ-ում հրդեհաշիջման ինքնաշխատ համակարգով և ներքին հակահրդեհային ջրմուղով (առանձին կամ ինքնաշխատ հրդեհաշիջման համակարգի հետ համակց¬ված) պետք է սարքավորվեն աղյուսակ 14-ում նշված շենքերն ու շինությունները:







Աղյուսակ 14

|  |  |
| --- | --- |
| ՆՆՊ-ի շենքերը, շինությունները | Ինքնաշխատ հրդեհաշիջման համակարգով սարքավորման անհրաժեշտ սենքերը |
| 1. Մթերամուղ պոմպակայաններ, նավթա­մթեր­քով կեղտոտված, արտադրական կեղտա­ջրերի, որսված նավթամթերքների և կոյուղաջրերի արտամղման պոմպա­կայան­ներ | Պոմպերի և փականների 50 մ2 մեծ սենքեր |
| 2.Մայրուղային նավթամուղների նավթամ­բար­­­ների համակազմերի պոմպակայաններ | Պոմպերի և փականների սենքեր 100մ3/ժամ և ավելի արտադրողականությամբ |
| 3.Տարայով նավթամթերքների պահեստային շենքեր | Պահեստային ավելի քան 50 մ2 տարածքով սենքեր՝ 120 °С և ցածր բռնկման ջերմաս­տիճանով, ու ավելի քան 75 մ2՝ մնացած նավթամթերքների համար |
| 4.ՆՆՊ-ի այլ շենքեր (լցման, լցաբաշխման և այլ) | Արտադրական ավելի քան 50 մ2 տարած­քով սենքեր, որտեղ հնարավոր է 5կգ/ մ2 քանակու­թյամբ նավթամթերքի առկայություն |

1. Աղյուսակ 14-ում չնշված այլ օբյեկտների սարքավորումը հրդեհաշիջման կա­յանքներով կարգավորվում է ՀՀՇՆ II-8.04.02-2005, ՀՀՇՆ 40-01.01-2014, ՀՀ ՏԿԱԻ նախարարի 18.06.2015թ. 595-Ն հրամանով և այլ գործող հարակից նորմատիվային փաստաթղթերով։
2. Նավթամբարների հրդեհաշիջման համար պետք է կիրառել Հհավելված-1 կամ Հավելված-2-ում նկարագրված համակարգերը:
3. Հրդեհաշիջման համակարգի տիպից անկախ, հրամարիչ նյութի և/կամ դրանց բաղադրամասերի պահեստավորման նորմատիվային քանակը պետք է ընդունել մեկ հրդեհի համար եռակի ծախսով, հետևյալ հաշվարկներից.

ա) հիմնական քանակություն, որը թողարկվում է ինքնաշխատ կամ հեռահար, հրդեհա­շիջման և հովացման համար, ներառում է հաշվարկային և ամենաերկար խողովա­կաշարը նախապես լցնելու քանակությունները,

բ) պահուստային քանակություն, որը թողարկվում է հեռահար, եթե հիմնական քանակության թողարկումից հրդեհը չի մարվել կամ էլ կրկնակի բոցավառում թույլ չտալու համար, ներառում է միայն հաշվարկային քանակությունը (առանց խողովա­կա­շարերի հաշվարկի),

գ) անձեռնմխելի քանակությունը՝ հիմնական քանակության չափով պահվում է ՆՆՊ-ում մինչև ծախսված քանակությունների վերականգնումը։

1. Հրդեհից հետո հրամարիչ նյութի և/կամ դրանց բաղադրամասերի պաշարի վերականգնման ժամանակը չպետք է գերազանցի.

ա) 96 ժամը՝ ջրի և տեղական արտադրության հրամարիչ նյութի և/կամ դրանց բաղադրամասերի համար,

բ) 2 շաբաթը՝ արտասահմանյան արտադրության նյութի և/կամ դրանց բաղադրա­մասերի համար։

1. Վերգետնյա չայրելի նյութերից ջերմամեկուսիչ շերտով նավթամբարների համար թույլատրվում է ջրով հովացման կայուն կայանքը չմիացնել հակահրդեհային ջրմուղին: Այս դեպքում չոր խողովակաշարը պետք է դուրս բերված լինի նավթամ­բարը պարփակող պարիսպից և դրա ծայրին տեղակայված լինեն միացման կցոր­դիչ­ներ ու խցափակիչներ:
2. Բոլոր ՆՆՊ-ում երկաթուղային լցաթափման գլանանոթների, ուղեհարթակների լցաթափման սարքվածքների հովացման համար պետք է նախատեսել հեռավար թողարկմամբ կայուն ջրանետիչներ (օրինակ՝ նկ.3) :
3. ՆՆՊ-ում հրդեհի դեպքում որպես ջրի հաշվարկային ծախս պետք է ընդունել ներքո­գրյալ դեպքերում հրդեհաշիջման և ջրով հովացման համար անհրաժեշտ ընդհանուր քանակություններից ամենամեծը.

ա) մեկ նավթամբարի հրդեհի դեպքում,

բ) երկաթուղային գլանատակառների, դրանց ուղեհարթակի և լցաթափման սարք-վածքների հրդեհի դեպքում,

գ) ավտոմոբիլային գլանատակառների և դրանց լցաթափման սարքվածքների հրդեհի դեպքում,

դ) ՆՆՊ-ի մի որևէ շենքի արտաքին և ներքին հրդեհաշիջման դեպքում:

1. Հրամարիչ նյութերի ծախսը պետք է հաշվարկել, ելնելով հաշվարկային մակերեսի 1 մ2 մակերեսով նավթամթերքների հրդեհաշիջման համար անհրաժեշտ մատուց­ման սաստկությունից:
2. Արտաքին ուղղաձիգ նավթամբարների համար հաշվարկային մակերեսը պետք է ընդունել հավասար.

ա) կայուն և պոնտոնային առաստաղով նավթամբարներ՝ նավթամբարի հորիզոնական կտրվածքի մակերեսին,

բ) լողացող առաստաղով նավթամբարներ վերևից փրփուրի մատուցման դեպքում՝ նավթամբարի արտաքին պատի և լողացող առաստաղի վրա տեղակայվող փրփուրի արգելապատի միջև օղակաձև տարածքի մակերեսին,

գ) լողացող առաստաղով նավթամբարներ համակցված հրդեհաշիջման (փրփուրի վերևից և ենթաշերտային մատուցմամբ) դեպքում՝ նավթամբարի հորիզոնական կտրվածքի մակերեսին,

դ) մի ընդհանուր հարթակում տեղակայված մեկ՝ մինչև 200 մ3, և ընդհանուր խմբի մինչև 1000 մ3 ծավալով նավթամբարների դեպքում՝ խումբը պարփակող պարիսպի ներսի մակերեսին, բայց ոչ ավելի քան 300 մ2:

1. Ստորգետնյա և վերգետնյա հորիզոնական նավթամբարների համար հաշվար­կա­յին մակերեսը պետք է ընդունել հավասար նավթամբարի հորիզոնական կտրվածքի մակերեսին:
2. Այլ օբյեկտների համար հաշվարկային մակերեսը պետք է ընդունել հավասար.

ա) Երկաթուղային ուղեհարթակների համար՝ ուղեհարթակների շինության, ներառյալ երկաթգիծը, պարագծով պարփակված մակերեսին, բայց ոչ ավելի քան 1 000 մ2,

բ) ավտոմոբիլային ուղեհարթակների համար՝ ուղեհարթակների շինության, ներառյալ լիցքավորման հարթակները, պարագծով պարփակված մակերեսին, բայց ոչ ավելի քան 800 մ2,

գ) տարայում նավթամթերքների պահեստների ներքին հրդեհաշիջման համար՝ ամենամեծ պահեստային սենքի մակերեսին,

դ) մթերամուղ և կոյուղային պոմպակայանների, լցման, լցաբաշխման և այլ արտա­­դրական շենքերում նավթամթերքի առկայությամբ սենքերի (աղյուսակ 14-ում բացակայող) ներքին հրդեհաշիջման համար՝ ամենամեծ սենքի մակերեսին:

1. Վերգետնյա ուղղաձիգ նավթամբարների հովացման համար անհրաժեշտ ջրի ծախսը հաշվարկվում է ելնելով աղյուսակ 15-ում բերված ջրի մատուցման սաստկությունից: Ջրի ընդհանուր ծախսը որոշվում է վառվող նավթամբարի և նույն խմբում նրան կից նավթամբարների հովացման համար անհրաժեշտ ծախսերի հանրագումարով:

Աղյուսակ 15.

|  |  |  |
| --- | --- | --- |
| Նավթամբարների հովացումը | Ջրի մատուցման սաստկությունը լ/վրկ,  1 մ երկարության վրա | |
| վառվող նավթամ­բարի շրջանագծով | կից նավթամբարի կիսաշրջանագծով |
| 1. Նավթամբարների հովացման կայուն  տեղակայված համակարգեր | 0.50 | 0.20 |
| 2. Հովացման շարժական համակարգեր | 0,80 | 0,30 |

1. Հովացման համար ջրի ծախսում թույլատրվում է հաշվի չառնել վառվողին կից հետևյալ նավթամբարների հովացման համար անհրաժեշտ ջրի ծախսը.

ա) չայրելի նյութով ջերմամեկուսացվածի, բայց այդ դեպքում տեղում պետք է նախա­տեսվի 800 մ3 ոչ պակաս հակահրդեհային ջրի պաշար,

բ) աղյուսակ 7-ում նշված հեռավորության կրկնապատիկից ավելի հեռու գտնվողների:

1. Վերգետնյա հորիզոնական 100 մ3 և ավելի ծավալով վառվող և նրան կից նավթամբարների հովացման ջրի ընդհանուր ծախսը պետք է ընդունել ոչ պակաս, քան 20 լ/վրկ:
2. Ստորգետնյա նավթամբարների (վառվող և նրան կից) հովացման ջրի ծախսը պետք է ընդունել ոչ պակաս քան 10 լ/վրկ:
3. Երկաթուղային գլանանոթների, ուղեհարթակների լցաթափման սարքվածքների հովացման ջրի ծախսը պետք է ընդունել 2 ջրանետիչների միաժամանակյա աշխա­տանքից ելնելով, բայց ոչ պակաս քան 40լ/վրկ:
4. Ջրանետիչների քանակն ու դասավորությունը պետք է որոշել հատակագծում երկաթուղային գլանանոթների և հատակագծում ուղեհարթակի ցանկացած կետում հրդեհը 2 ամփոփ շիթով շիջելու պայմանից:
5. Ջրանետիչները պետք է տեղակայվեն ուղեհարթակի երկաթգծին առնվազն 15մ հեռու, առավելապես հակահրդեհային աշտարակների վրա:
6. Մարդկանց կողմից տեղում ջրանետիչների կառավարման դեպքում դրանց վրա պետք է տեղակայել պաշտպանիչ էկրան՝ հրշեջի հատուկ պաշտպանիչ հանդեր-ձանքով մարդու վրա կրակի ջերմային ճառագայթումը մինչև թույլատրելի չափա­քանակի (ոչ ավել քան 5 կՎտ/մ2) նվազեցնելու նպատակով:
7. Հրդեհի դեպքում հակահրդեհային ջրմուղի խողովակաշարում ազատ ճնշումը պետք է լինի.

ա) նավթամբարները կայուն համակարգով հովացնելիս՝ համաձայն հովացման

օղակի տեխնիկական բնութագրի, բայց հովացման օղակի (կիսաօղակի,

հատվածամասի) վերջին անցքի մակարդակում ոչ պակաս, քան 0.1ՄՊա,

բ) նավթամբարները շարժական համակարգով հովացնելիս՝ համաձայն հրդեհային

փողրակի տեխնիկական բնութագրի, բայց ոչ պակաս, քան 0.4ՄՊա:

1. Վառվող և նրան կից նավթամբարների հովացման հաշվարկային տևողությունը պետք է ընդունել.

ա) վերգետնյա նավթամբարները ինքնաշխատ համակարգով հրդեհաշիջման դեպքում՝ 4 ժամ, շարժական համակարգերով հրդեհաշիջման դեպքում՝ 6 ժամ,

բ) ստորգետնյա նավթամբարների դեպքում՝ 3 ժամ,

1. Նավթամբարների, մթերամուղ պոմպակայանների, տարայում նավթամթերքների պահեստային, լցման և լցաբաշխման շենքում, շինություններում ու տեղամասերում ինքնաշխատ հրդեհաշիջման համակարգերով, ինչպես նաև նավթամբարների հովացման կայուն տեղակայված համակարգերով սարքավորված ՆՆՊ-ում հրշեջ շարժիչապոմպերի և այլ սարքավորանքի համար պետք է նախատեսել հրդեհային կետեր կամ սենքեր այդ սարքավորանքի տեղակայման համար անհրաժեշտ, բայց ոչ պակաս քան 20 մ2 մակերեսով:
2. Այն ՆՆՊ-ում, որտեղ նավթամբարների, շենքերի, շինությունների ու այլ օբյեկտների հրդեհաշիջումը կազմակերպվում է ոչ ինքնաշխատ կամ շարժական հրշեջ տեխ­նի­կայի միջոցով, հրշեջ կայանների, պահակետերի, սարքավորանքի և տեխ­նի­կայի տեղաբաշխման կետերն ու սենքերը պետք է նախատեսվեն ըստ դրանց տեղա­վորման համար անհրաժեշտ մակերեսի, իսկ հրշեջ կայանների ու պահա­կետերի տեղաբաշխումն իրականացվի ՀՀ ԱԻՆ պահանջների համաձայն։

13.3 ՏԵՍԱՀՍԿՄԱՆ ՀԱՄԱԿԱՐԳԻՆ ՆԵՐԿԱՅԱՑՎՈՂ ԸՆԴՀԱՆՈՒՐ ՊԱՀԱՆՋՆԵՐԸ

1. ՆՆՊ-ի բաց և շենքերի ու շինությունների ներսի տարածքներում հրդեհային իրավիճակի, հրդեհի ազդանշանման համակարգից ստացված ազդանշանների տեսողական ստուգման, օպերատորի/կարգավարի կողմից հրդեհաշիջման ու հովացման համակարգերի այս կամ այն ուղղությամբ հեռավար թողարկման ճիշտ որոշման նպատակով բոլոր նավթամբարները, լցաթափման ուղեհարթակները, բոլոր տիպի պոմպակայանները, նավթամթերքի պահման պահեստներն ու հարթակ­ները, լցման, լցաբաշխման և այլ տեղամասերը, որտեղ մշտապես կամ ժամանա­կավոր հնարավոր է նավթամթերքի առկայություն, ինչպես նաև հրդեհա­շիջման ինքնաշխատ կամ հեռավար գործարկմամբ համակարգերով սարքավորված օբյեկտ­ներում պարտադիր կերպով պետք է տեղակայվեն տեսահսկման համա­կարգեր, իսկ համակարգի կառավարման սարքերը (տեսագրիչներ, համա­կար­գիչներ և այլն) և տեսամոնիտորը/ները տեղակայվեն օպերատորի/կարգավարի, անվտան­գությունն իրականացնող անձնակազմի շուրջօրյա ներկայությամբ սենյակներում:
2. Տեսախցիկների էլ.սնուցումը պետք է ապահովվի 1-ին կարգի սնուցման աղբյուրից կենտրոնացված՝ օպերատորի/ կարգավարի սենյակից կամ ապա­կենտրո­նացված՝ տեսախցիկներին մոտ հոսանքի աղբյուրներից:

Հավելված 1

ՆԱՎԹԱՄԲԱՐՆԵՐԻ ՓՐՓՐԱՇԻՋՄԱՆ ԿԱՅԱՆՔՆԵՐԻ

ՀԻՄՆԱԿԱՆ ՀԱՐԱՉԱՓԵՐԻ ՀԱՇՎԱՐԿԸ ԵՎ ՊԱՀԱՆՋՆԵՐԸ

1. Փրփրաշիջման կայանքները կազմված են.
2. ջրի աղբյուրից,
3. պոմպակայանից,
4. նավթամբարների խմբի, երկաթուղային ուղեհարթակի շուրջը օղակաձև, առանձին նավթամբարներին, ավտոմոբիլային ուղեհարթակներին օղակաձև կամ փակու­ղա­յին, չոր (կամ ջրալցված` ստորգետնյա տարբերակի դեպքում) խողովակաշարից (հրշեջ ջրածորաններով և այլ անհրաժեշտ սարքվածքներով), նախատեսված.

ա) նավթամբարների հովացման համար,

բ) փրփրարարի բաժնավորման սարքվածքին ջրասնուցման համար,

գ) շենքերի ու շինությունների ներքին հակահրդեհային ջրմուղի սնուցման համար:

1. վերոգրյալ օղակաձև խողովակաշարից ջրասնվող, փրփրարարի պահման և բաժ­նա­վորման հանգույցից (բաք-բաժնավորիչ, փրփրարարի պահման և բաժնավորման մոդուլներ),
2. բաժնավորիչից սկիզբ առնող և դեպի նավթամբարներ, ուղեհարթակներ, նավթա­մթերքի առկայությամբ մյուս բոլոր շենքեր և շինություններ, հարթակներ գնացող պարտադիր չոր, անհրաժեշտ սարքվածքներով փրփրատարից այդ օբյեկտներում փրփրաշիջման համար,
3. ջրի և աշխատանքային լուծույթի մատուցումը ըստ ուղղությունների ապահովելու նպատակով էլ. շարժաբերով և ձեռքով (ինքնաշխատ և հեռավար թողարկումով համակարգերի դեպքում), կամ միայն ձեռքով կառավարվող (միայն շարժական հրշեջ տեխնիկայի կիրառման դեպքում) փականների լրակազմից,
4. ղեկավարման և ավտոմատիզացման միջոցներից,
5. այլ անհրաժեշտ սարքավորանքից, կախված ընդունված լուծումներից․

ա) փրփրարտադրիչներից՝ կայուն կամ տատանվող,

բ) ջրով հովացման և ջրային վարագույրների համար դրենչերներից,

գ) խցանումներ բացառող հրդեհային զտիչներից

դ) հեղուկ նավթամթերքների և/կամ դրանց գոլորշիների մուտքը հակահրդեհային խողովակներ բացառող մեմբրաններից,

ե) լաֆետային կայուն կամ տատանվող ջրանետիչներից,

զ) հակահրդեհային աշտարակներից,

է) հրշեջ և փրփրային պահարաններից,

ը) շարժական հրշեջ տեխնիկայի միացման հանգույցներց,

թ) ջրի կամ փրփուրի մատուցման սարքերից առաջ տեղակայվող և հեղուկի տուրբուլենտային հոսքը հարաբերականորեն լամինար ձևափոխող հրդեհային հանգստացուցիչներից:

Հնարավոր են այս սարքվածքների համակցված տարբերակներ։

1. ՆՆՊ-ում հրդեհաշիջման համար հարկավոր է կիրառել, թաղանթ առաջացնող, կրկնակի բոցավառումը բացառող, սինթետիկ, ֆտոր պարունակող փրփրարարից (AFFF, FFFP տիպի) ստացվող ցածր և/կամ միջին պատիկությամբ փրփուր, որն անհրաժեշտ է մատուցել «փափուկ» ձևով՝ նավթամբարի պատի վրայով սահեցնելով:
2. Վերգետնյա ուղղաձիգ, կայուն տանիքով (առանց պոնտոն), բացի յուղերի և մազութի համար նախատեսված նավթամբարներում խորհուրդ է տրվում լրացուցիչ կիրառել ենթաշերտային ցածր պատիկությամբ փրփրաշիջում:
3. Այրելի և դյուրաբոցավառ նավթամթերքների մշտական կամ ժամանակավոր առկայությամբ շենքերի ու շինությունների սենքերում հարկավոր է կիրառել սինթետիկ, ֆտոր չպարունակող մակերևույթային ակտիվ նյութեր պարունակող փրփրարարից (S տիպի) ստացվող բարձր պատիկությամբ փրփուր: Կառուց­ված­քային յուրահատկություններից ելնելով այս սենքերում բարձր պատիկությամբ փրփրաշիջման անհնարինության դեպքում թույլատրվում է ցածր և/կամ միջին պատիկությամբ ամբողջ մակերեսով փրփրաշիջում:
4. Փրփրաշիջման համար թույլատրվում է կիրառել միայն ՀՍՏ ԳՕՍՏ Ռ 50588-2012, ՀՍՏ ԳՕՍՏ Ռ 53280.1-2010 և ՀՍՏ ԳՕՍՏ Ռ 53280.2-2010-ին համապատասխանող, սերտիֆիկացված փրփրարարներ, հնարավորինս ցածր ծավալային խտությամբ, որպես ավելի հեռանկարային և խնայողական:
5. Փրփրշիջման նպատակով փրփրաջրի հաշվարկային քանակը որոշվում է 1 (միջին պատիկություն) և 2 (ցածր պատիկություն) աղյուսակներում բերված 1 մ2 հաշվարկային մակերեսների վրա նորմատիվային սաստկությունից:

Աղյուսակ 1.

|  |  |  |  |  |
| --- | --- | --- | --- | --- |
| Նավթամթերքը | Փրփրաջրի մատուցման նորմատիվային սաստկությունը, i, լ/(վրկxմ2) | | | |
| Ընդհանուր նշանակու­թյան  (S տիպի և այլ) | ֆտոր պարունակող | |
| չթաղանթա­պատող  (FP տիպի և այլ) | թաղանթա-պատող  (AFFF, FFFP տիպի և այլ) |
| 1.Tբոց =28°С և ցածր ջերմաստիճանով, ու նաև Tբոց –ից ավելի տաքացված նավթամթերքներ | 0,08 | 0,06 | 0,05 |
| 2.Tբոց =28°С-ից բարձր ջերմաստի-ճանով նավթամթերքներ | 0,05 | 0,05 | 0,04 |
| 3.Գազային կայուն խտուցք | - | 0,12 | 0,1 |
| 4.Գազային խտուցքից ստացված բեն-զին, կերոսին, դիզելային վառելիք | 0.08 | 0.08 | 0.08 |

Աղյուսակ 2․

|  |  |  |  |  |  |  |
| --- | --- | --- | --- | --- | --- | --- |
| Նավթամթերքը | Փրփրաջրի մատուցման նորմատիվային  սաստկությունը, i, լ/(վրկxմ2) | | | | | |
| ֆտոր պարունա­կող չթաղանթա­պատող  փրփրա­րարներ  (FP տիպի և այլ) | | ֆտոր պարունա­կող թաղանթա­պա­­տող սին­­թե­­տիկ փրփրարարներ  (AFFF տիպի և այլ) | | ֆտոր-պրոտեին պա­րունակող սինթետիկ թաղանթապատող  փրփրարարներ  (FFFP տիպի և այլ) | |
| մատուցումը | | | | | |
| մակերե­վույթին | շերտում | մակերե­վույթին | շերտում | մակերե­վույթին | շերտում |
| 1. Tբոց =28°С և ցածր ջերմաստիճանով նավթամթերքներ | 0,08 | - | 0,07 | 0,10 | 0,07 | 0,10 |
| 2.Tբոց =28°С-ից բարձր ջերմաստիճանով նավթամ­­թերքներ | 0,06 | - | 0,05 | 0,08 | 0,05 | 0,08 |
| 3.Գազային կայուն խտուցք | 0,12 | - | 0,10 | 0,14 | 0,10 | 0,14 |

1. Փրփրարարի կոնկրետ տիպի համար նորմատիվային սաստկությունը կարող է որոշվել գործող կարգի համաձայն մշակված և հաստատված հրդեհային անվտան­գության մեթոդական ձեռնարկներով:
2. Ցանկացած տիպի փրփրաշիջման հաշվարկային ժամանակը պետք է ընդունել 15 րոպե:
3. Ցանկացած տիպի փրփրաշիջման դեպքում փրփուրը պետք է մատուցվի հրդեհի օջախ ոչ ուշ, քան 3 րոպեում:
4. Փրփրաջրի համար օգտագործվող ջուրը չպետք է պարունակի նավթամթերքի խառնուրդներ:
5. Փրփրարարը պետք է պահվի խտացված ձևով՝ չժանգոտվող պողպատից, պոլի-մերային նյութից կամ պոլիմերային ներքին ծածկույթով սովորական պողպատից տարաներում կամ էլ հատուկ փրփրարարի պահման և բաժնավորման սարքված-քում, և մատուցվի բաժնավորման սարքվածքին միայն հրդեհաշիջման ժամանակ:
6. Բոլոր հիդրավլիկական հաշվարկները պետք է կատարել ՀՀՇՆ II-8.04.02-2005 և ՀՀՇՆ 40-01.01-2014 պահանջներից ելնելով կամ, պատվիրատուի պահանջի դեպքում, այլ՝ ISO կամ EN ստանդարտով:
7. Փրփրաշիջման կայանքի հիմնական հարաչափերի հաշվարկը հետևյալն է.

1) Որոշվում է կոնկրետ հրդեհաշիջման օբյեկտի համար անհրաժեշտ փրփրաջրի ելքը - Qհաշվ, լ/վրկ,

Qհաշվ= Sհշ x iհաշվ (1)

որտեղ.

Sհշ – հրդեհաշիջման հաշվարկային մակերեսն է, մ2,

iհաշվ.- հրդեհաշիջման նորմատիվային սաստկությունը, լ/(վրկxմ2):

2) Ընտրվում են փրփրարտադրիչները և որոշվում է փրփրարտադրիչների հաշվարկային անհրաժեշտ քանակը – N հաշվ., հատ,

N հաշվ = Qհաշվ / Q1 (2)

որտեղ Q1 – ը ընտրված մեկ փրփրարտադրիչի արտադրողականությունն է, լ/վրկ:

Փրփրարտադրիչների փաստացի տեղակայվող քանակը՝ Nփաստ որոշվում է հաշվարկային քանակը կլորացնելով դեպի վեր` հաշվի առնելով հետևյալ պայմանները.

ա) փրփրարտադրիչները պետք է լինեն միատիպ, նույն բնութագրերով,

բ) պետք է տեղակայվեն 2-ից ոչ պակաս փրփրարտադրիչներ, նավթամբարի պարագծով հավասարահեռ, բայց իրարից 15մ-ից ոչ հեռու։

3) Փրփրաջրի փաստացի ելքը Qփաստ, լ/վրկ,

Qփաստ= Q1 x Nփաստ (3)

4) Փրփրաշիջման փաստացի սաստկությունը, լ/(վրկxմ2),

iփաստ = Qփաստ / Sհշ (4)

5) Փրփրաշիջման փաստացի սաստկությունը պետք է մեծ լինի նորմատիվային սաստկությունից,

iփաստ ≥ iհաշվ (5)

6) Նորմատիվային ժամանակում հրդեհաշիջման օբյեկտին մատուցվելիք փրփրաջրի քանակությունը, Vօմ մ3,

Vօմ = Qփաստ x tհշ  x 60 / 1000 (6)

որտեղ tհշ – հրդեհաշիջման հաշվարկային ժամանակն է, րոպե:

7) Որոշվում է չոր խողովակաշարերը լցնելու համար անհրաժեշտ փրփրաջրի քանակությունը, Vխ մ3,

Vխ = ∑ Vi (7)

որտեղ Vi – չոր խողովակաշարի i-րդ հատվածի ծավալն է: Հարկավոր է հաշվարկում ներառել ինչպես օղակաձև, այնպես էլ դեպի հրդեհաշիջման օբյեկտ գնացող փակուղային հորիզոնական և ուղղաձիգ խողովակները, ու նաև այլ օբյեկտներ գնացող, բայց մինչև փակ փական հասնող խողովակների ծավալները:

8) Փրփրաջրի հիմնական անհրաժեշտ ծավալը, Vհիմն մ3,

Vհիմն = Vօմ + Vխ (8)

9) 143 կետի պահանջի համաձայն ՆՆՊ-ում մշտապես պահեստավորված փրփրարարի նորմատիվային քանակը, Vպփ մ3,

Vպփ = (3Vօմ + 2Vխ) x Kփ / 100 (9)

որտեղ Kփ – փրփրարարի խտությունն է փրփրաջրում, Kփ = 0.5%, 1%, 3% կամ 6%: Գերադասելի են ցածր խտությամբ փրփրարարները:

10) 143 կետի պահանջի համաձայն ՆՆՊ-ում մշտապես պահեստավորված ջրի նորմատիվային քանակը, Vպջ մ3,

Vպջ = (3Vօմ + 2Vխշ) x (100-Kփ) / 100 (10)

11) 152 կետի պահանջի համաձայն, ջրի այս քանակին պետք է գումարվի վառվող և կից նավթամբարները ջրով հովացման համար անհրաժեշտ ջրի քանակը, որը հաշվարկվում է 153-157 կետերի պայմաններով:

1. Փրփրարարը պետք է պահվի 2-ից ոչ պակաս տարաներում։ Թույլատրվում է նախատեսել 1 տարա՝ 10մ3-ից պակաս փրփրարարի դեպքում։ 1 Տարայում թույլատրվում է 10մ3-ից ավել փրփրարարի պահելը, պայմանով, որ տարան միջնապատերով բաժանված լինի մինչև 10մ3 հատվածամասերի։
2. Փրփրարարի ընտրության ժամանակ անհրաժեշտ է հաշվի առնել լուծույթի պատրաստման համար օգտագործվելիք ջրի կոշտությունը։
3. ՆՆՊ-ում հրդեհաշիջման հուսալիության համար խորհուրդ է տրվում կիրառել փրփրարարներ, որոնք ըստ տեխնիկական բնութագրերի հնարավոր է կիրառել տարբեր կոշտության ջրերի հետ ըստ ԳՕՍՏ Ռ 50588-2012։
4. ՆՆՊ-ում ինքնաշխատ և ոչ ինքնաշխատ փրփրաշիջման համակարգերի նախա­տեսման դեպքերում անհրաժեշտ է նախագծել ընդհանուր պոմպակայան և փրփրատար խողովակաշար։
5. Նավթամբարների համակազմերի կամ երկկողմանի լցաթափման երկաթուղային ուղեհարթակների հակահրդեհային ջրմուղի և փրփրատար խողովակաշարերի ցանցերը պետք է նախատեսել օղակաձև, փակուղային ճյուղավորումներով դեպի առանձին շենքեր և շինություններ, այդ թվում՝ նավթամբարներ։
6. Օղակաձև խողովակաշարերը անհրաժեշտ է տեղակայել նավթամբարների համակազմերը պարփակող արտաքին պարիսպից դուրս և երկաթուղային ուղեհարթակի երկաթգծերից 10 մ-ից ոչ պակաս հեռավորության վրա։
7. Օղակաձև փրփրաջրի խողովակաշարից 100մ-ից հեռու գտնվող 2 000 մ3 և ավելի ծավալով վերգետնյա նավթամբարներին, ինչպես նաև ՆՆՊ-ի շենքերին ու շինու-թյուններին այդ խողովակաշարի 2 տարբեր կետերից պետք է մոտեցվի 2 փակու­ղային խողովակաշար, յուրաքանչյուրը նախատեսված հրդեհաշիջման համար անհրաժեշտ ելքով։
8. Փակուղային խողովակաշարի երկարությունը չպետք է գերազանցի 125մ-ը։
9. Փրփրաջրի և հակահրդեհային խողովակաշարերը թույլատրվում է տեղակայել մեկ խրամուղում, կառավարման հանգույցների, փականների ու հիդրանտների համար ընդհանուր հորանների կիրառմամբ։
10. Ստորգետնյա ջրերով ծածկվելու վտանգի դեպքում փականների էլ․ շարժաբերները պետք է տեղակայել գետնից բարձր և փակել պատյանով։
11. Ցուրտ ձմեռներով բնութագրվող վայրերում էլեկտրական շարժաբերներով փականները պետք է տեղակայել ջերմապահպանիչ պատյաններում կամ տաքացվող շինություններում։

Հավելված 2

ԱԾԽԱԹԹՎԻ ԵՐԿՕՔՍԻԴՈՎ ԻԶՈԹԵՐՄԻԿ ՄՈԴՈՒԼԻ ԿԻՐԱՌՄԱՄԲ ՆԱՎԹԱՄԲԱՐՆԵՐԻ ՀՐԴԵՀԱՇՋՄԱՆ ԿԱՅԱՆՔՆԵՐԻ ՀԻՄՆԱԿԱՆ

ՀԱՐԱՉԱՓԵՐԻ ՀԱՇՎԱՐԿԸ ԵՎ ՊԱՀԱՆՋՆԵՐԸ

1. Պողպատե նավթամբարների, երկաթուղային և ավտոմոբիլային ուղեհարթակների ու տեխնոլոգիական այլ սարքավորանքների հրդեհաշիջման համար կարող են կիրառվել ԳՕՍՏ Ռ 50969-96-ի պահանջներին համապատասխանող գազային հրդեհաշիջման կայանքներ՝ ըստ ԳՕՍՏ 8050-85-ի հեղուկ ածխաթթվի երկօքսիդի իզոթերմիկ մոդուլների կիրառմամբ։
2. Կայանքները նավթամբարների մասով պետք է բավարարեն սույն նորմերի 132-134 կետերի պահանջներին, իսկ երկաթուղային և ավտոմոբիլային ուղեհարթակների ու տեխնոլոգիական սարքավորանքների համար՝ թողարկվեն հեռա­կառա­վար­մամբ:
3. Գազային հրդեհաշիջման կայանքը կարող է կազմվել մի քանի իզոթերմիկ մոդուլ­ներից։ Նման դեպքերում գազի թողարկումը բոլոր մոդուլներից պետք է իրակա-նացվի միաժամանակ։
4. Հնարավոր է մոդուլներից գազի թողարկումը հաջորդաբար պայմանով, որ յու­րա­քանչյուր թողարկման ժամանակ մատուցվի հրդեհաշիջման համար անհրաժեշտ գազի քանակն ամբողջությամբ:
5. Իզոթերմիկ մոդուլները կարելի է տեղակայել շենքերից ու շինություններից դուրս, տեղումներից և արևից պաշտպանված, ցանկապատված, ծածկով հարթակում համաձայն ԳՕՍՏ 15150-69-ի պահանջների։ Ընդ որում անհրաժեշտ է․

1) մոդուլի տեղակայման վայրը ապահովել վթարային լուսավորությամբ,

2) միջոցներ ձեռնարկել մարդկանց չարտոնված մուտքը այդ տարածք, մոդուլին, դրա թողարկիչներին և բաշխիչ սարքվածքներին հասանելիությունը արգելելու նպա­տակով,

3) նախատեսել մոդուլին մոտեցման ավտոմոբիլային ճանապարհ։

1. Մոդուլները պետք է տեղակայվեն նավթամբարների համակազմերը պարփակող արտաքին պարիսպից դուրս, հրդեհի վտանգավոր ազդեցությունից պաշտ­պան­ված տեղերում, բայց այդ նավթամբարներից սույն շինարարական նորմերի աղյուսակ 3-ի 4-րդ կետում նշված հեռավորությունից ոչ պակաս հեռավորության վրա։
2. Անկախ նավթամբարի կառուցվածքից նրա արտաքին եզրագծերով հատակագծի ամեն 1մ2 մակերեսի վրա պետք է մատուցվի ոչ պակաս քան 13 կգ ածխաթթու գազ։
3. Տեղային ծավալային հրդեհաշիջման դեպքում ածխաթթու գազի մատուցման քանակը (զանգվածը) պետք է լինի ոչ պակաս քան 6 կգ ամեն 1 մ3 ծավալում։
4. Տեղային ծավալային հրդեհաշիջման ժամանակ հաշվարկային ծավալը որոշվում է պաշտպանվող սարքավորման բարձրության և այդ սարքավորման հատակա-գծային մակերեսի արտադրյալով։ Ընդ որում բոլոր հաշվարկային չափերը՝ երկա­րությունը, լայնությունն ու բարձրությունը, պետք է մեծացվեն 1 մ-ով։
5. Գլխադիրներից ածխաթթու գազի հաշվարկային քանակության մատուցման ժամա­նակը, ներառյալ կայանքի իներցիականությունը, չպետք է գերազանցի․

ա) 90 վրկ՝ նավթամբարների դեպքում,

բ) 60 վրկ՝ տեղային հրդեհաշիջման ժամանակ։

1. Նավթամբարների հրդեհաշիջման դեպում ածխաթթու գազի մատուցման հապաղում չի նախատեսվում։
2. Գազային հրդեհաշիջման կայանքներով սարքավորված նավթամբարները պետք է ունենան ավելցուկային ճնշման արտածման բացվածքներ, որոնց մակերեսը որոշվում է ՀՀՇՆ II-8.04.02-2005-ով։ Եթե նավթամբարների վրա տեղակայված շնչառա­կան և վթարային փականների մակերեսներն անբավարար են, ապա պետք է նախատեսել լրացուցիչ փականներ կամ այլ սարքվածքներ համապատասխան մակերեսներով։
3. Նավթամբարների վրայի բացվածքները պետք է բավարարեն արտադրական անվտանգության պահանջներին։
4. Բաշխիչ սարքվածքները պետք է տեղակայել հրդեհաշիջման կայանում կամ էլ 2մ-ից ոչ պակաս բարձրությամբ առանձին ծածկերի տակ։
5. Գլխադիրների ընտությունը և տարածական տեղակայումը որոշվում է դրանց տեխնիկական բնութագրերով։
6. Գլխադիրները մեխանիկական հնարավոր վնասման տեղերում պետք է պաշտ­պանվեն հրամարիչ նյութի ելքը չխանգարող ցանցերով։
7. Գլխադիրները պետք է լինեն կորոզիոնակայուն նյութից։
8. Գլխադիրներից առաջ պետք է ապահովվի առնվազն 1,0 ՄՊա ճնշում։
9. Գլխադիրների հեռավորությունը միմյանցից պարագծով չպետք գերազանցի 10 մ-ը։
10. Գլխադիրները նավթամբարներում պետք է տեղակայվեն դրանց վերին եզրի և նավթամթերքի հնարավոր առավելագույն մակարդակի մեջտեղում, բայց վերին եզրին 250 մմ-ից ոչ մոտիկ։
11. Նավթամբարների համար նախատեսված գլխադիրները հերմետիկացնող սարք-վածքների միջոցով պետք է բացառեն պայթունավտանգ գազաօդային խառ­նուրդի մուտքը հրդեհաշիջման կայանքի խողովակաշար։
12. Խողովակաշարի հատվածամասերի տրամագծերը որոշվում են կայանքի հիդ­րավ­լի­կական հաշվարկով ըստ ՀՀՇՆ II-8.04.02-2005-ի կամ, պատվիրատուի պահանջի դեպքում, այլ՝ ISO կամ EN ստանդարտով:
13. Կայանքի խողովակաշարերի տեղակայումը ըստ ՀՀՇՆ II-8.04.02-2005։
14. Կազմակերպությունների տարածքով խողովակաշարերը կարելի է տեղակայել վեր­գետնյա և ստորգետնյա։
15. Հեղուկ ածխաթթվի երկօքսիդի մեկ իզոթերմիկ մոդուլի կիրառմամբ հրդեհա-շիջման կայանքի հիմնական հարաչափերի հաշվարկը հետևյալն է.

1) Որոշվում է հեղուկ ածխաթթու գազի հաշվարկային քանակը.

ա) նավթամբարների դեպքում.

Мհաշվ = Kնորմ х Sն (1)

որտեղ․

Kնորմ = 13 կգ/մ2 –նորմատիվային մակերեսային խտությունն է,

Sն – նավթամբարի արտաքին եզրագծերով մակերեսը հատակագծում, մ2։

բ) տեղային հրդեհաշիջման ժամանակ.

Мհաշվ = Kլ х Vլ (2)

որտեղ.

Kնորմ = 6 կգ/մ3 –նորմատիվային ծավալային խտությունն է,

Vլ – պաշտպանվող սարքավորանքի հաշվարկային ծավալը ըստ սույն հավելվածի 9-րդ կետի։

2) Նախնական ընտրվում է իզոթերմիկ մոդուլ՝ Мմոդուլ քանակով հրամարիչ նյութի լիցքավորման հնարավորությամբ և 2...3 ՄՊա հերթապահ ճնշումով

Мմոդ = 3 Мհաշվ  (3)

3) Կատարվում է հեղուկ ածխաթթվի երկօքսիդի իզոթերմիկ մոդուլով գազային հրդեհաշիջման կայանքի հիդրավլիկական նախնական հաշվարկ ՀՀՇՆ II-8.04.02-2005-ում բերված հաշվարկի մեթոդաբանությամբ կամ, պատվիրատուի պահանջի դեպ-քում, այլ՝ ISO կամ EN ստանդարտով: Որոշվում են կայանքի խողովակաշարերի տրամագծերը, նախնական ընդունելով (այստեղ և ստորև mi բնութագիրը ներկայացվում է ըստ ՀՀՇՆ II-8.04.02-2005-ի)

m4 = 0.67 (m5 = 3 Мհաշվ, m = Мհաշվ)(4)

1. Հաշվարկային քանակությամբ հրամարիչ նյութի թողարկումից հետո խողովա-կաշարում հեղուկ վիճակում գտնվող գազի մնացորդը

Мխող = Vխող х ρհեղ (5)

որտեղ.

Vխող - հրդեհաշիջման ամենահեռու ուղղության խողովակաշարի ծավալն է, մ3

ρհեղ = 950 կգ/մ3- մոդուլում հեղուկ վիճակում ածխաթթու գազի խտությունն է մոդուլում նրա պահման ջերմաստիճանում։

5) Ճշտվում է մոդուլում մշտապես պահեստավորվող հրամարիչ նյութի զանգվածը՝ Мմոդ համաձայն 143 կետի պահանջի.

Мմոդ  = 3Мհաշվ + 2Мխող (6)

6) Ստուգվում է մոդուլում հրամարիչ նյութի ամբողջ պահանջվող քանակության տեղավորման պայմանը

Мմոդուլ  ≥ Мմոդ (7)

որտեղ Мմոդուլ – ը ընտրված մոդուլի առավելագույն հնարավոր լիցքի զանգվածն է, կգ։

7) Կրկնվում է կայանքի հիդրավլիկական հաշվարկը արդեն կոնկրետ

m = Мհաշվ + Мխող, և m5 = Мմոդ (8)

պայմանով, ճշտվում են կայանքի խողովակների տրամագծերը և դրանց ընդհանուր ծավալը: Եթե խողովակների սկզբնական և ճշտված տրամագծերը նույնն են, հաշվարկը համարվում է ավարտված: Հակառակ դեպքում նորից հաշվվում են 4) … 7) ենթակետերը: